Georgia O’Keeffe - Wikipedia\nUl livourez stadunanat eo Georgia O'Keeffe, bet ganet d'ar 15 a viz Here 1887 e Sun Prairie (Wisconsin) ha marvet d'ar 6 a viz Meurzh 1986 e Santa Fe (New Mexico), e Stadoù-Unanet Amerika.\nUnan eus livourezed meur an XXvet kantved eo Georgia O'Keeffe.\nG. O'Keeffe e 1918\nPoltred gant Alfred Stieglitz\nWar ar maez e voe desavet Georgia O'Keeffe, e ti-feurm he zud e-kichen Sun Prairie, e Wisconsin, gant he seizh breur ha c'hoar. Adalek he daouzekvet bloavezh e soñjas ar plac'h yaouank bezañ arzourez, kement e plije dezhi kentelioù tresañ ha livañ.\nDa c'houde e tilojas ar familh da Williamsburg (Virginia ). Pa oa 17 vloaz ez eas Georgia da Chicago da studiañ en Art Institute. Da heul ez eas da New York, d'an Art Students League, a oa ur skol arzoù eus ar re vrudetañ d'ar mare-se.\nGant arz ha mennozhioù Vassily Kandinsky e voe levezonet-bras. Kelennerez e voe O'Keeffe e-pad ur pennad, e Canyon (Texas).\nE 1916, evit ar wech kentañ, e voe diskouezet tresadennoù Georgia gant Alfred Stieglitz(1864-1946), un arzour ha luc'hskeudenner a oa o chom e New-York.\nE 1924 e timezas Georgia O'Keeffe hag Alfred Stieglitz. Tremen 350 poltred eus e wreg a reas A. Stieglitz. A-drugarez dezhañ e kejas Georgia ouzh un toullad arzourien, livourien, skrivagnerien, ha luc'hskeudennerien dreist-holl evel Paul Strand.\nE-pad bloavezhioù e voe O'Keeffe ha Stieglitz o labourat asambles, levezonet an eil gant egile.\nDiskouezagoù all a voe aozet gant Stieglitz evit taolennoù Georgia. Tamm-ha-tamm e teuas O'Keeffe da vezañ unan eus an arzourezed brudetañ er bloavezhioù 1920 e New York.\nAdalek ar bloavezhoù 1930 e tremenas al livourez pep hañvezh e New Mexico. Un ti a oa bet prenet ganti en Abiquiu. E 1949 ez eas di da chom da vat.\nWar-dro 900 taolenn a voe livet gant Georgia O'Keeffe : pikoloù bleunioù, pe kornioù-bro eus ar Stadoù-Unanet, dreist-holl ar menezioù a zo war-dro Santa Fe. Awenet-brav e veze al liverez gant an natur.\nE meur a virdi stadunanat emañ taolennoù Georgia O'Keeffe war ziskouez, en o zouez :\nSan Francisco Museum of Modern Art, San Francisco (Kalifornia)\nCleveland Museum of Art, Cleveland (Ohio)\nDourlivadur war baper\nSeries 1, #8\nBENKE Britta, O'Keeffe, Taschen, 2011, 96 p., ISBN 978-3-8365-3191-7\nE 1997 e voe digoret ur mirdi en he zi e Santa Fe.\nGeorgia O'Keeffe en Artcyclopedia\nAdtapet diwar « https://br.wikipedia.org/w/index.php?title=Georgia_O’Keeffe&oldid=1967929 »


Oadvezh aour al laerezh war vor en Inizi Karib (1713-1730) | Becedia\nAozer : Kévin Porcher / Meurzh 2022\nE fin brezel Hêrezh Spagn, e 1713, en em gav dilabour kantadoù a flibisterien bet gopret evit difenn trevadennoù Amerika. Tra ma kav lod ur vicher all, lod all, kustumet da breizañ war vor, « a ya da forban » hag a gendalc’h da dagañ batimantoù, nemet ar wech-mañ e-maez a lezenn penn-da-benn. Paotaat a ra ar bed torfedourien-se ivez diwar meur a gouch tud : ar re bet kondaonet d’an harlu en inizi, soudarded ha martoloded o deus dizertet, foeterien-bro war glask o boued, peotramant sklaved war dec’h. An dienez a ra he reuz e-mesk ar boblañs-se o vont hag o tont, da heul lañs nevez ur gevredigezh diazezet war ar sklaverezh e deroù an XVIIIvet kantved, a vroud ar re zizesperañ – hag ar re daerañ – da vont da vorlaer.\nEtre 1713 ha 1718 ez eo Nassau, en inizi Bahamas, an toull laeron pennañ war-dro ar mor Karib, p’en em gav eno tost da 5000 forban, ar re vrudetañ anezho Hornigold, Teach, Vane, Rackham pe Levasseur. Ur wech adlakaet he c’hrabanoù war Nassau gant Breizh-Veur, e 1718, ez a kuit kalzik morlaeron etrezek Afrika hag ar meurvor Indian. Diwar neuze, ma n’eo ket ken stank ken ar forbanerezh war-dro ar mor Karib, e teu a-wezhioù da vezañ taeroc’h avat, gant morlaeron evel Edward Low pe Bartholomew Roberts. Morlaeron Frañs (deuet o c’habitened eus porzhioù Breizh, alies) n’eo ket disheñvel o jeu, met kentoc’h war-zu gwareg an Inizi Antilhez eo e vez graet ar braz eus o skrapadegoù. Adalek 1722-1723, diwar ur politikerezh gwaskañ koulz ha distaoliañ diouzh un tu, diwar ur surentez kreñvaet en hentoù-mor hag er plegoù-mor diouzh an tu all, ez a prestik da get al laerezh war vor er meurvor Atlantel. Gant merdeerezh diwezhat Thomas Dulain, e 1728-1729, e vo lakaet un echu e-giz-se da « oadvezh aour » al laerezh war vor.


Région_Bretagne - Lañset eo ar c’houlzad Track O' Watts !\nD’ar 6 a viz Here e oa bet kinniget ar c’houlzad Track O' Watts ez-ofisiel a-raok reiñ lañs dezhañ da-geñver Gouel an Energiezh (eus ar 15 d’an 21 a viz Here). Diouzh emglev tredan Breizh eo ar c’houlzad kenaozet gant Rannvro Breizh, ar Stad hag an AEMEG (Ajañs an endro ha mestroniañ ar gremm). Gant an taol-arnod-se e vo roet tro da 70 familh eus Breizh da zigreskiñ o bevezadur energiezh.\nDa-heul Ecowatt a roe an tu da resev kemennoù diwall a-hed an amzer evit broudañ an dud da espern energiezh ma vije bet un troc’h tredan, eo bet Rannvro Breizh, ar Stad hag an AEMEG o reiñ lañs d’ar c’houlzad Track O' Watts. Kompren ha digreskiñ bevezadur tredan familhoù Breizh eo pal ar c’houlzad-se a zo diouzh Emglev tredan Breizh hag eñ diazezet war 3 fennaenn : espern an tredan, kas an energiezhioù nevezadus war-raok ha suraat ar pourvezadur tredan.\nAr c’houlzad "Familh"\nAdalek miz Here betek miz Meurzh 2012 e klasko 70 familh eus Breizh cheñch o boazioù da veveziñ tredan. Da-geñver Gouel an energiezh etre ar 15 hag an 21 a viz Here e vo kroget gant an taol-arnod-se. E-pad c’hwec’h miz e vo "gourdonet" pep familh gant ur c’huzulier hag a labour gant unan eus al Lec’hioù Titouriñ war an Energiezh. Evel-se e vo kinniget dezho heuliañ pizh ar mod ma tro o bevezadur, alioù diouzh o ezhommoù evit espern energiezh ha staliañ aveadurioù bihan evit netra (troc’h-beilh, ardivinkoù da espern an dour …).\nGouzout hiroc’h diwar-benn emglev tredan Breizh\nPublié le Monday, October 24, 2011


Saison culturelle - EN HENT WAR-ZU AR GLOAR\nTRIAD EWEN DELAHAYE FAVENNEG\nBALEADENNOÙ LAOUEN HA BARZHONIUS WAR GAN\nTri zata-kozh mousc’hoarzhus en o c’hoazez war ur skaon… war vord ar mor ? War vord Breizh ? War vord ar vuhez ? Dezho o-zri, ouzhpenn daou gantved a vuhez, ur c’hantved hanter a garantez, ha 60 vloaz zo emaint int o-zri o seniñ asambles. Patrick, Gérard ha Melaine ez eo an Triad Ewen, Delahaye Favenneg, a vez lesanvet gant ar Vretoned, ur mousc’hoazh e korn o muzelloù : Triad EDF. En em glevet a reont atav evel laeron er foar, me ’lavar deoc’h !\nBreizh eo o bro, evel-just : maget he deus anezho gant he gweledvaoù, he zud, he sonerezhioù, he hunvreoù. Met distroet o deus an dorzh d’ar gêr, en ur c’hoari abaoe 50 vloaz zo pe dost war an holl hentoù, en tavarnioù, e salioù ar gouelioù, er c’hoarivaoù hag er festivalioù. Lakaet o deus o violoñsoù, o gitaroù, o banjoioù, o harmonikaioù da seniñ. Lakaet o deus ar yezhoù da ganañ, ar galleg, ar brezhoneg, ar saozneg. Setu perak e kriont hiziviken, evel ma rae Woodie Guthrie en e amzer : « En hent war-zu ar gloar ! ».\nTremen o buhez o kanañ, o seniñ, o kontañ hep sevel re war an daol, aze emañ ar boch memes tra ! Na c’hoarzhit ket : dic’hortoz eo o zreuz er vuhez. Setu tri den, tri mignon, bevet ganto ur vuhez leun-mat a blijadurioù hag a boanioù, a vousc’hoarzh c’hoazh, hag a lavar deomp en o 70 vloaz tremenet : « ho pet plijadur gant ar vuhez ».\nKensevenet gant al Leurenn Glenmor, Ipisiti production.


Athene blewitti - Wikipedia\n(Adkaset eus Heteroglaux blewitti)\nGenad : Athene\nAthene blewitti a zo ur spesad evned-preizh noz eus ar c'herentiad Strigidae.\nAnvet e voe Heteroglaux Blewitti (kentanv) da gentañ-penn (e 1873) gant ar skiantour breizhveuriat Allan Octavian Hume (1829-1912) da zougen bri d'an naturour amatour breizhveuriat William Turnbull Blewitt (1816-1889).\nUr gaouenn vihan (20-23 cm ha 240 gramm) tev he fenn ha berr he lost eo Athene blewitti, kludet war pavioù hir pluñvek. Louet ha gell splann eo laez he c'horf, arwenn an traoñ anezhañ ; marellet gwenn eo laez he esskell ha stank eo ar barrennoù du war o fennoù. Gwenn eo he c'hof gant roudennoù gell war ar c'hostezioù. Gwenn eo kantenn he dremm tro-dro d'he daoulagad melen. Melen ha rous eo he figos.\nNoz ha deiz e vez oberiant al labous.\nTresadenn gant Keulemans (1891)\nTresadenn gant Ashahar (2014)\nBevañ a ra diwar c'hlazarded peurvuiañ ha kemer divellkeineged, krignerien, laboused ha raned ivez.\nE-pad ur c'hantved ez eus bet kredet e oa aet ar spesad da get, betek ma voe gwelet e 1998 ; heuliet a-dost e vez bremañ.\nBrosezat eo ar spesad e koadegi kreiz India, etre 200 ha 700 metr uhelder ; seizh tiriad pell an eil re diouzh ar re all zo bet kavet hag a vez evezhiet.\nWar zigresk emañ ar boblañs, a zo brasjedet e-tro 400 – muic'h eget 250 a-dra-sur – abalamour d'an digoadañ ha d'ar chase, .\nE miz C'hwevrer 2018 e voe embannet disoc'h labourioù kaset da benn gant ur skipailh klaskerien renet gant ar skiantour indian Pankaj Koparde. Da-heul e voe divizet gant an International Ornithological Congress diblasañ ar spesad Heteroglaux blewitti — an hini nemetañ er genad Heteroglaux betek neuze — d'ar genad Athene.\n(en) Heteroglaux blewitti el lec'hienn BirdLife International.\n(en) GBIF | Global Biodiversity Information Facility\n↑ N'en deus ar spesad anv boutin ebet testeniekaet e brezhoneg evit poent.\n↑ (en) James A. Jobling, Helm Dictionary of Scientific Bird Names, Bloomsbury Publishing, 2010, pajenn 73.\n↑ (en) Roadennoù IOC World Bird List diwar-benn Athene blewitti.\n↑ (en) The critically endangered forest owlet Heteroglaux blewitti is nested within the currently recognized Athene clade: A century-old debate addressed., PLoS One, miz C'hwevrer 2018\nAdtapet diwar « https://br.wikipedia.org/w/index.php?title=Athene_blewitti&oldid=1834254 »\nSpesadoù en arvar\nKemmoù diwezhañ degaset d'ar bajenn-mañ d'an 21 Ebr 2019, da 10:14.


Pajenn:Le Gonidec - Bibl Santel pe Levr ar Skritur Sakr, eil levr.djvu/92 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/92\nwella, ha fiez fall, gwall fall ; na ha helleur két hô dibri, ker fall in̄t.\n4. Ha gér ann Aotrou a zeûaz étrézég enn-oun, ô lavarout :\n5. Ével-henn é lavar ann Aotrou, Doué Israel : Ével ma eo mâd ar fiez-zé, ével-sé éc’h anavézinn da vâd dizougadur Juda, ar ré em eûz kaset eûz al léac’h-zé da vrô ar C’haldéed.\n6. Ha mé a lakai va daoulagad war-n-ézhô gan̄d habaskded, hag hô digasô adarré er vrô-man̄ ; ha mé hô zavô, ha n’hô dispenninn két ; ha mé hô flan̄tô, ha n’hô diskolpinn két.\n7. Ha mé a rôiô d’ézhô eur galoun, évit ma anavézin̄t pénaoz eo mé ann Aotrou ; hag hî a vézô da bobl d’in, ha mé a vézô da Zoué d’ézhô ; ô véza ma tistrôin̄t étrézég enn-oun a greiz hô c’haloun.\n8. Hag ével ar fiez fall, ha na helleur két hô dibri, ker fall in̄t, ével-sé, émé ann Aotrou, é rôinn Sédésias, roué Juda, hag hé brin̄sed, hag ann dilerc’h eûz a Jéruzalem, péré a oa er géar-man̄, hag a choumô e douar ann Éjipt.\n9. Ha mé hô rôiô d’ann heskin ha d’ann en̄krez é holl rouan̄télésiou ann douar, da zismégan̄s, da zorc’hen, da lavar-trôet, ha da valloz enn holl lec’hiou é péré em bézô hô distolet.\n10. Ha mé a gasô wâr-n-ézhô ar c’hlézé, ann naounégez hag ar vosen ; kén na vézin̄t dispennet diwar ann douar em bôa rôet d’ézhô, ha d’hô zadou.\nDék vloaz ho tri-ugen̄t a sklavérez.\n1. Gér péhini a oé lavaret da Jérémias diwar-benn holl bobl Juda er pévaré bloaz eûz a Joakim, mâb Josias, roué Juda, péhini eo ar c’hen̄ta eûz a Nabukodonosor, roué Babilon,\n2. Hag a oé rôet da anaout gan̄d ar profed Jérémias da holl bobl Juda, ha d’ar ré holl a choumé é Jéruzalem, ô lavarout :\n3. Abaoé ann trizékved bloaz eûz a Josias, mâb Ammon, roué Juda, bétég ann deiz-man̄ ; tri bloaz war-n-ugen̄t-zô ; eo deûet gér ann Aotrou étrézég enn-oun, hag em eûz hé rôet da anaout d’é-hoc’h ô sével diouc’h ar min̄tin, hag ô komza ouz-hoc’h ; ha n’hoc’h eûz két sélaouet.\n4. Hag ann Aotrou en deûz kaset étrézég enn-hoc’h hé holl broféded hé zervichérien, ô sével diouc’h ar min̄tin évid hô c’hâs ; ha n’hoc’h eûz két hô zélaouet, ha n’hoc’h eûz két dinaouet hô tiskouarn évid hô zélaoui,\n5. Pa hô deûz lavaret : Ra zistrôi pép-hini ac’hanoc’h eûz hé wall hen̄t, hag eûz hé vénosiou fallagr, hag é choumot a-gan̄tved-é-kan̄tvéd enn douar en deûz rôet ann Aotrou d’é-hoc’h ha d’hô tadou.\n6. Ha n’az ît két war-lerc’h douéed a-ziavéaz, évid hô zervicha hag hô azeûli ; ha na hégit két va buanégez gan̄d ôberiou hô taouarn, ha na c’hlac’harinn két ac’hanoc’h.\n7. Ha n’hoc’h eûz két va zélaouet, émé ann Aotrou ; hôgen va héget hoc’h eûz gan̄d obériou hô taouarn ha gan̄d hô trougiez.\n8. Râk-sé ével-henn é lavar Aotrou ann arméou : O véza n’hoc’h eûz két sélaouet va gériou ;\n9. Chétu mé a gasô, hag a gémérô holl vrôadou ann han̄ter-nôz, émé ann Aotrou, ha Nabukodonosor, roué Babilon, va zervicher ; ha mé hô digasô a-éneb ann douar-man̄, hag a-eneb ar ré a choum enn-hañ, hag a-éneb ann holl vrôadou a zô war hé drô ; ha mé hô lazô, hag hô lakai da spoun̄t, ha da zorc’hen, ha da eunn distrô peur-baduz.\n10. Ha mé a lakai da éhana enn hô zouez mouéz al lîd, ha mouéz al lévénez, mouéz ar pried, ha mouéz ar bried, trouz ar vréô, ha goulou ar c’hleûzeûr.\n11. Hag ann holl zouar-zé a zeûiô da eunn distrô, ha da zaouzan ; hag ann holl vrôadou-zé a zervichô roué Babilon a-héd dék vloaz ha tri-ugen̄t.\n12. Ha pa vézô peûr-leûniet ann dék vloaz ha tri-ugen̄t, é emwélinn roué Babilon, hag ar vrôad-zé, émé ann Aotrou, enn abek d’hô fallagriez, ha\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/92&oldid=157349 »\nKemmoù diwezhañ degaset d'ar bajenn-mañ d'an 31 Meu 2020, da 18:24.


Jean-Charles Prince - Wikipedia\nAn Aotrou Jean-Charles Prince a voe kentañ eskob Saint-Hyacinthe (Kebek) Ganet eo bet e Saint-Grégoire de Nicolet d'an 13 a viz C'hwevrer 1804. Aet eo da Anaon d'ar 5 a viz mae 1860 e Saint-Hyacinthe. Mab da Jean Prince, labourer douar, ha Rosalie Bourg e oa.\nStudiet en deus e skolaj Nicolet. E 1823 e kelennas al lizhiri eno. E 1824 e voe kaset da da gloerdi Saint-Hyacinthe evit kelenn ar brederouriezh. Ur wech beleget en 1826 e voe galvet da Vontréal gant an Aotrou 'n Eskob Lartigue evit bezañ rener Kloerdi Sant-Jakez. Rener e voe eno betek 1831 ma voe kaset da rener Kloerdi Saint-Hyacinthe.\nChom a reas eno betek an 20 a viz Gouere 1840 ma voe galvet da Vontréal gant an Aotrou 'n Eskob Ignace Bourget evit krouiñ ur gelaouenn relijiel. Anvet e voe chaloni chabistr Montréal e 1841. Krouet e voe Mélanges religieux memes bloavezh.\nKarget e voe eus ar c'humuniezhioù relijiel. Sikour a reas meur a hini d'en em staliañ e Montréal.\nD'ar 5a viz Gouere 1844 e voe anvet gant ar Pab Gregor XVI eskob in partibus Martyropolis ha kenseskob Montréal. E 1851 ez eas da Roma war c'houlenn gant eskibien Kebeg evit kas dekredoù sened kentañ Kebeg. Eno oa pa voe anvet gant ar Pab Pi IX kentañ eskob eskopti nevez krouet Saint-Hyacinthe d'an 8 a vie Mezheven 1852.\nStart e voe an traoù er penn kentañ met klask a reas diorren an deskadurezh (Skolaj Sainte-Marei-de-Monnoir, Skol lizhiri Sherbrooke...).\nKlask a reas lakaat kumuniezhioù relijiel da zont di, evel Urzh ar Brezegerien pe Leanezed Kinnigadur Mari peurgetket. Ma teuas Merc'hed Mari Rivier d'en em staliañ e 1858 ne zeuas an dominikaned nemet e 1873 pa oa an Aotrou Joseph Laroque eskob.\nPrederiet e voe gant ar sikour da reiñ d'ar re gozh ha d'ar re glañv ha sikour a reas Leanezed ar Garantez (Soeurs dela Charité) a oa staliet e Saint-Hyacinthe abaoe 1840 hag o doa krouet un ospital (Hôtel-Dieu).\nAwenet gant Aurélie Caouette e krouas d'an 28 a viz Meurzh 1858 ur genvreuriezh gouestlet da azeuliñ ar Gwad Prizius-meurbet.\nLec'hienn eskopti Saint-Hyacinthe (www.diocese-st-hyacinthe.qc) testenn tennet eus "150 ans de vie écclésiale " dindan renerezh an Ao n' Eskob Jean-Marc Robillard\nAdtapet diwar « https://br.wikipedia.org/w/index.php?title=Jean-Charles_Prince&oldid=1852064 »


Pajenn:Riou - Troiou-kamm Alanig al louarn I.djvu/34 - Wikimammenn\nPajenn:Riou - Troiou-kamm Alanig al louarn I.djvu/34\nLip-e-Bao a zegouezas d’an abardaez e-tal Kastell-al-Laer. Alanig a oa azezet dirak toull an nor, o kemer aer vat. Saludi a reas anezañ :\n« Aotrou Alanig, a-berz ar roue oun deut d’ho kavout, da lavarout d’eoc’h dont d’ar palez dioustu, pe ker e kousto d’eoc’h ha d’ho tiegez. Nobl a zo aet droug bras ennañ abaoe m’eo deut Lom en-dro en eur stad ken truezus ».\n« Deuit tre, va niz muia-karet, ha Doue d’ho pinnigo ».\nAr soñjou treitour a oa e penn al louarn a oa disheñvel-meurbet diouz ar c’homzou flour-se, hag an amprevan a glaske penaos e vije deut a-benn d’ober taoliou trubarderez all. Hag, evit touella gwelloc’h ar c’haz, e lavare d’ezañ : va niz.\n« Va niz, petra a vo servijet d’eoc’h d’ho koan ? Gwelloc’h e kousk unan pa vez leun e gof. C’houi a zebro hag a gousko henoz em zi, ha warc’hoaz ez aimp hon-daou da balez ar roue. Fiziañs am eus ennoc’h. C’houi eo an hini a garan ar muia eus va holl gerent. An arz a oa deut d’am c’havout en deiz all. Eur gwall loen eo, ha droug a ya ennañ buan. Penaos em bije kredet ober hent gantañ ? Ganeoc’h ervat ez in, ha warc’hoaz vintin zoken. »\nLip-e-Bao a lavaras :\n« Kredi a ra d’in, Alanig, e vefe gwelloc’h kemer dioustu hent Kemper-Kaourintin. An noz a zo sklaer, al loar a zo o sevel, hag an hentou a zo sec’h ha kompez ».\n« O ! » eme Alanig, « ne garan tamm ebet beaji\nAdtapet diwar « https://br.wikisource.org/w/index.php?title=Pajenn:Riou_-_Troiou-kamm_Alanig_al_louarn_I.djvu/34&oldid=143403 »


Teleiofiliezh - Wikipedia\nGant tud zo e vez graet teleiofiliezh (diwar ar gresianeg: τέλειος, "disi; en e oad" + φιλία filia "karantez") evit deskrivañ un tuadur reizhel a sachfe tud rakkaezourek war-du oadourion koshoc'h evite en un doare karantezel ha/pe reizhel.\nUn nevezc'her an hini eo, bet krouet evit ar wezh kentañ gant Kurt Freund. Alies-kenañ e vez kavet seurt emzalc'hioù en darn vrasañ eus kevredigezhioù ar bed, ha neuze ne vez ket laket da barafiliezh. Met a-benn ma vez sachet tud deuet en o oad gant bugale ne vez ket komzet eus parfiliezh met eus pedofiliezh.\nUr plac'h pemzek vloaz sot e 2008 sot gant Paul McCartney.\nAdtapet diwar « https://br.wikipedia.org/w/index.php?title=Teleiofiliezh&oldid=1806151 »\nKemmoù diwezhañ degaset d'ar bajenn-mañ d'an 17 Gwe 2018, da 20:33.


Région_Bretagne - Bretagne.fr > Page Breton - Roll\nKefridioù Kuzul ekonomikel, sokial hag endro ar Rannvro\nKuzul ekonomikel, sokial hag endro ar Rannvro (KESER) eo bodadenn aliañ ar Rannvro. Hervez al lezenn ez eo e gefridi reiñ alioù d’ar C’huzul-rannvro abalamour da sikour anezhañ p’en dez divizoù da gemer. N’eus ket eus bodadennoù seurt-se er strollegezhioù tiriadel all. Enni e kaver obererien war an holl dachennoù eus ar gevredigezh keodedel. Ur gwir « fab lab » evit an demokratelezh er Rannvro eo ; embann a ra alioù hag ober kinnigoù evit magañ preder an dilennidi ha kas a ra studiadennoù diazez da benn evit reiñ d’anaout d’ar muiañ a dud an dalc’hoù a sell ouzh diorren Breizh.\nUl lec’h da gendivizout e servij Breizh\nUl lec’h hep e bar eo ar c’hKESER, ma vez divizoù ha kendivizoù etre ar 120 a izili a zo ennañ, deuet eus bed an ekonomiezh, an dachenn sokial, ar sindikadoù, ar c’hevredigezhioù, an deskadurezh, an endro, ar sevenadur… Komz a reont neuze ent ofisiel en anv ar gevredigezh keodedel e Breizh.\nAlioù evit magañ preder ar guzulierien-rannvro\nPrezidant ar C’huzul-rannvro pe dileuriad ar Stad er rannvro eo a c’houlenn digant ar c’hKESER reiñ alioù war ar budjed, an teulioù strategel ha politikerezhioù ar Rannvro, hag ivez war ar politikerezhioù renet asambles gant ar Stad hag ar Rannvro. Sikour a ra ar c’hKESER ivez sellet ouzh mont en-dro ar politikerezhioù publik ha priziañ anezho.\nUn arnodva soñjoù hag un nerzh kinnig\nGant e zoare da labourat hag an dud a bep seurt a zo ennañ e c’hall ar c’hKESER kas prederioù da benn ha sevel a-stroll kinnigoù dibar war sujedoù hag a zo liammet gant ar pezh a sell ouzh ar geodedourien war dachenn ar stummañ, an ekonomiezh, an endro, kempenn an tiriad, ar genskoazell, kalite ar vuhez…\nOber a ra ivez war-dro ar pezh a sell ouzh tachenn ar mor hag an arvor ha labourat a ra en un doare troet war-zu an amzer-da-zont evit ijinañ penaos e c’hallfe Breizh emdreiñ.


Degemer al lec’hienn > Ar strolladoù > Ar Vro Bagan > Tri fezh-c’hoari berr\nTri fezh-c’hoari poblek gant Ar Vro Bagan\nO vont da welet ur pezh-c’hoari : Pedet ez eus bet ur vaouez hag he gwaz da vont da sellet ouzh ur pezh-c’hoari e Quartz, c’hoariet gant strollad ar Vro Bagan. Nag a boan evit klask loc’h eus ar gêr. Diwar ur pezh skrivet gant Karl Valentin ha lakaet e brezhoneg gant Goulc’han Kervella.\nKig ha farz e Bro Vigouden : Gwilhou en deus pedet an Itron Bimbochet da zont da zebriñ kig ha farz e ti Jakez. Penaos aozañ kig ha farz e Bro-Vigoudenn, se ? Ur pezh skrivet gant Goulc’han Kervella.\nAn den disoñj : Gwilhou zo deut da lavaret ur c’helou spontus da Jakez. Ha dizoñjet gantañ petra oa ! Ur pezh skrivet gant Pêr-Jakez Heliaz.


2 Tesalonicenses 1 CCO -  2 Tesalonicenses - Jnea˜ Paaˉ, - Bible Gateway\n2 Tesalonicenses 1 Chinanteco de Comaltepec (CCO)\n1 Jnea˜ Paaˉ, co̱lɨɨng˜ có̱o̱ˈ˜ Silvano jo̱guɨ Timoteo, jmoˈˊnaaˈ e jiˋ la e catɨ́ɨngˉ jaléngˈˋ ˈnʉ́ˈˋ, dseaˋ rúˈˋnaaˈ dseaˋ quiáˈˉ Dseaˋ Jmáangˉ, dseaˋ neáangˊnaˈ fɨˊ na fɨˊ Tesalónica, i̱ seengˋ cøøngˋ có̱o̱ˈ˜ Tiquíˆiiˈ Fidiéeˇ jo̱guɨ có̱o̱ˈ˜ Fíiˋnaaˈ Dseaˋ Jmáangˉ. 2 Jo̱ mɨ́ɨˈ˜naaˈ Tiquíˆiiˈ Fidiéeˇ có̱o̱ˈ˜guɨ Fíiˋnaaˈ Dseaˋ Jmáangˉ e niˈɨ́rˉ güeaˈˆ quiáˈrˉ jee˜ ˈnʉ́ˈˋ jo̱guɨ e nicuǿˈrˉ ˈnʉ́ˈˋ e nilɨseengˋnaˈ juguiʉ́ˉ júuˆ røøˋ.\nFidiéebˇ niquidsiˊ íˈˋ quiáˈˉ jaléngˈˋ dseaˋ røøngˋ dseeˉ\n3 Dseaˋ rúˈˋnaaˈ dseaˋ quiáˈˉ Dseaˋ Jmáangˉ, yejí̱bˉ ˈnéˉ cuǿøˈ˜naaˈ guiˈmáangˈˇ Fidiéeˇ uii˜ quíiˉ ˈnʉ́ˈˋ, co̱ˈ lajo̱b catɨ́ɨngˉ ˈnéˉ jmóˆnaaˈ, co̱ˈ eáangˊguɨ jáˈˉ lɨ́ɨngˋ ˈnʉ́ˈˋ júuˆ quiáˈˉ Dseaˋ Jmáangˉ laco̱o̱ˋ jmɨɨ˜ jo̱guɨ eáangˊguɨ jmiˈneáangˋnaˈ dseaˋ rúngˈˋnaˈ laco̱o̱ˋ jmɨɨ˜ laco̱o̱ˋ jmɨɨ˜ cajo̱. 4 Jo̱ lajo̱baˈ féˈˋnaaˈ júuˆ uii˜ quíiˉnaˈ jee˜ jaléngˈˋ dseaˋ quiáˈˉ Dseaˋ Jmáangˉ e iáangˋ dsiˋbaaˈ; jo̱ féˈˋnaaˈ e tébˈˋ ˈnʉ́ˈˋ lají̱i̱ˈ˜ fɨˊ teáangˉnaˈ có̱o̱ˈ˜ Dseaˋ Jmáangˉ, jo̱guɨ jáˈˉbɨ lɨ́ɨngˋnaˈ júuˆ quiáˈˉ dseaˋ do cajo̱ jalíˋ lɨ˜ móoˉnaˈ jaléˈˋ iihuɨ́ɨˊ có̱o̱ˈ˜guɨ jaléˈˋ e jmángˈˋ dseaˋ gaˋ ˈnʉ́ˈˋ uíiˈ˜ e cuíingˋnaˈ Dseaˋ Jmáangˉ. 5 Jo̱ có̱o̱ˈ˜ e jo̱b cuøˊ li˜ e dseángˈˉ røøbˋ quidsiˊ Fidiéeˇ íˈˋ quiáˈˉ jaléngˈˋ dseaˋ jmɨgüíˋ, jo̱ laˈeáangˊ e iihuɨ́ɨˊ e íingˈ˜naˈ do, lajo̱baˈ nitɨ́ngˉnaˈ e Fidiéeˇ nicá̱rˋ nifɨˊ quíiˉnaˈ.\n6 Co̱ˈ Fidiéeˇ laco̱ˈ catɨ́ɨmˉ jmóorˋ, jo̱baˈ nicuǿˈrˉ iihuɨ́ɨˊ jaléngˈˋ dseaˋ i̱ cuøˈˊ iihuɨ́ɨˊ ˈnʉ́ˈˋ. 7 Jo̱guɨ ˈnʉ́ˈˋ, dseaˋ móoˉnaˈ iihuɨ́ɨˊ lana, Fidiéebˇ nicuǿˈˉ ˈnʉ́ˈˋ e joˋ nidsingɨ́ɨngˉnaˈ jí̱i̱ˈ˜ co̱o̱ˋ iihuɨ́ɨˊ, jo̱guɨ lajo̱bɨ jneaˈˆ cajo̱, joˋ nineˋnaaˈ iihuɨ́ɨˊ. Jo̱ jaléˈˋ e la nidsijéeˊ mɨ˜ nitɨ́ˉ íˈˋ e nigüéengˉtu̱ Fíiˋnaaˈ Jesús fɨˊ jmɨgüíˋ la co̱lɨɨng˜ có̱o̱ˈ˜ jaléngˈˋ ángeles i̱ ˈgøngˈˊ quiáˈrˉ, jo̱ nijgiáaiñˋ fɨˊ yʉ́ˈˆ jmɨgüíˋ e quíiñˈ˜ jee˜ niingˉ jɨˋ. 8 Jo̱ nijáarˊ fɨˊ jmɨgüíˋ la e laco̱ˈ nicuǿˈrˉ iihuɨ́ɨˊ jaléngˈˋ dseaˋ i̱ jaˋ iing˜ jmicuíingˋ Fidiéeˇ o̱ˈguɨ jíiˈr˜ júuˆ quiáˈˉ jial nileángˋ dseaˋ jee˜ jaléˈˋ dseeˉ quiáˈrˉ laˈeáangˊ có̱o̱ˈ˜ Fíiˋnaaˈ Dseaˋ Jmáangˉ. 9 Jo̱ jaléngˈˋ dseaˋ íˋbingˈ niˈíngˈˋ iihuɨ́ɨˊ e eáangˊ mɨ˜ nijúuiñˉ e joˋ tó̱o̱ˋ jmɨɨ˜ tíiñˈ˜, co̱ˈ huí̱i̱bˉ eáangˊ niˈnáiñˋ có̱o̱ˈ˜ Fidiéeˇ jo̱guɨ có̱o̱ˈ˜ e laniingˉ ˈgøngˈˊ dseaˋ do. 10 Jo̱ lajo̱b nilíˋ mɨ˜ nijáaˊtu̱ Fíiˋnaaˈ Dseaˋ Jmáangˉ. Jo̱ ie˜ jo̱, jaléngˈˋ dseaˋ quiáˈrˉ nijmɨˈgóˋbre dseaˋ do jo̱guɨ nijmiféiñˈˊ dseaˋ do cajo̱; jo̱guɨ lajo̱bɨ ˈnʉ́ˈˋ cajo̱, lajo̱b nijméeˆnaˈ, co̱ˈ eáamˊ jáˈˉ nɨcalɨ́ngˉnaˈ lajaléˈˋ júuˆ e nɨcaguiáˆnaaˈ jee˜ ˈnʉ́ˈˋ.\n11 Jo̱baˈ eáamˊ féngˈˋnaaˈ Fidiéeˇ uii˜ quíiˉnaˈ, jo̱guɨ mɨ́ɨˈ˜naaˈre e nijmɨcó̱o̱ˈr˜ ˈnʉ́ˈˋ e nilɨseengˋnaˈ røøˋ lɨ́ˈˆ laco̱ˈ catɨ́ɨngˉ e jméˉ dseaˋ i̱ nɨcatǿˈrˉ e niˈuíiñˈˉ do dseaˋ quiáˈrˉ. Jo̱guɨ mɨ́ɨˈ˜naaˈre e nijmɨcó̱o̱ˈ˜bre ˈnʉ́ˈˋ có̱o̱ˈ˜ e ˈgøiñˈˊ do e laco̱ˈ guiʉ́bˉ niˈuíingˉ jaléˈˋ e iing˜ ˈnʉ́ˈˋ jméeˆnaˈ có̱o̱ˈ˜guɨ jaléˈˋ ta˜ jmooˋnaˈ laˈeáangˊ e cajáangˈ˜ yaang˜naˈ fɨˊ jaguóˋ Dseaˋ Jmáangˉ. 12 Jo̱ féngˈˊnaaˈ Fidiéeˇ lana e laco̱ˈ eáamˊ nijmɨˈgóˋ dseaˋ Fíiˋnaaˈ Jesús laˈeáangˊ có̱o̱ˈ˜ ˈnʉ́ˈˋ, jo̱guɨ Fíiˋnaaˈ Jesús eáamˊ nijmɨˈgórˋ ˈnʉ́ˈˋ cajo̱. Jo̱ nilíˋ jaléˈˋ e jo̱ dsʉco̱ˈ eáamˊ guiúngˉ Fidiéeˇ có̱o̱ˈ˜guɨ Fíiˋnaaˈ Dseaˋ Jmáangˉ có̱o̱ˈ˜ ˈnʉ́ˈˋ.


AEP an distro skol d'an 23 a viz Gwengolo - Skol Diwan Roazhon\nAEP an distro skol d’an 23 a viz Gwengolo\nGouzout hiroc’h war « Buhez ar gevredigezh » 12 a viz Here 2010\nD’ar Yaou 23 a viz Gwengolo, da 8e30 er skol, e vo emvod AEP an distro skol. Roll labour : sevel skipailhoù ar bodadoù labour, labourioù CGT, mone-done er skol da 4e30, fest an Nedeleg, stand e Ille et bio, skipailh an implijidi, doareoù da rastellañ gwenneien, deiziataer ha... foar an dilhad ! Divyezhek e vo an emvod-se. Ar re a fello dezho a c’hello lâr o soñj en brezhoneg. An nann-brezhonegerien a glevo an droidigezh en galleg war ar prim e tokarnioù prestet deomp gant Ofis ar brezhoneg. Trugarez da Jañ-Mai Drapier en deus kinniget an dra-se hag a raio war-dro an droidigezh. Ma zo kerent hag a blijfe dezho bezañ stummet war an treiñ war ar prim, kit da welet Jañ-Mai.\nLiorzhañ e skol Gacet


Trede levr - XI - Wikimammenn\nTrede levr - XI\n◄ Peger mad eo servicha Doue hag ober fae eus ar bed Trede levr - XI Red eo d’e-omp gouzanv hep klemm hag ober penn d’hon drouk-ioulou ►\nRed eo evesaat piz oc’h c’hoantegesiou ar galoun ha lakaat anezho da blega.\n1. — Jezuz-Krist. — Va map, red eo d’e-hoc’h deski c’hoaz kals a draou n’hoc’h euz ket desket ervad beteg-henn.\n2. — Ann ene mad — Pere int-hi, Aotrou, va Doue ?\n3. — Jezuz-Krist. — Bez’ e tleit lakaat ho c’hoantegesiou da blega hervez ma plij d’in, miret n’en em garfac’h re, hoc’h-unan hag ober gant hast ar pez a fell d’in.\nHo c’hoantegesiou a ra d’ho kaloun birvi a-wechou ; ho kas a reont gant ners er-meaz ac’hanoc’h hoc‘h-unan. Neuze e tleit sellet piz hag ez eo evit va hano pe evit ho mad hoc’h-unan eo ez oc’h-hu bet douget muia. Mar d-eo me eo a zo e penn-c’hoant ho kaloun, neuze e viot euruz, n’euz fors petra vezo gourc’hemennet gan-en ; enn enep, ma en em glaskit re hoc’h-unan e gweled ho kaloun, setu a zo a-walc’h evit ho sparla hag evit hoc’h enkrezi.\n4. — Diwallit eta na rafac’h re a stad euz ho c’hoantegesiou, ma n’hoc’h euz ket goulennet va ali diwar ho fenn, gant aoun n’ho pe kalounad da c’houde, ha gant aoun na zeufe da zisplijout d’e-hoc’h ar pez a blije d’e-hoc’h da genta, hag ar pez hoc’h euz c’hoanteet da gaout, o kredi ez oa ar gwella. Rak pep c’hoantegez, hag hi mad da welet, ne d-eo ket da veza heuliét dioc’h-tu, nag ive ne dleer ket tec’het rak-tal dioc’h pep c’hoantegez hag hi fall da welet.\nA-wechou ez eo mad derc’hel penn oc’h ho menosiou hag oc’h ho c’hoantegesiou mad, gant aoun na ve distroet ho spered gant dievezded, gant aoun na’z afac’h dreist ar reiz-vad ha na zeufac’h hoc’h-unan da veza gwall skouer d’ar re all ; gant aoun ivez n’ho pe enkrez ha na bec’hfac’h rak-tal, mar teufe ar re all da enebi ouz-hoc’h.\n5. — Red eo ive a-wechou stourm gant nerz ha mont kalounek a-enep c’hoantegesiou ar c’horf, n’euz fors petra a fell d’ezhan pe ne fell ket ; ar pez a zo red eo en em lakaat kerkent e-tal da ober d’ezhan, kaer en deuz, plega d’ar spered.\nRed eo kastiza ar c’horf hag he lakaat da blega, ken na vezo war he du vad da ober pep tra, ken na zesko kaout he walc’h gant nebèud a dra, ha karet ann traou distera hep en em glemm gweach e-bed, petra ziez-bennag a zeufe da ober poan d’ezhan.\nStourm kalet a zo red a-enep hor spered, rak kas a ra ac’hanomp diwar ann hent mad ; touella a ra ac’hanomp gant he zem-skeud hag hon dougen a ra da glask anaout traou noazuz de-omp. Stourm ive a zo red a-enep ar c’hoantegesiou a enkrez ac’hanomp, a-enep ar skianchou a-ziaveaz a stlabez hon ene hag a ra d’ezhan plega war-zu ann douar. Na pegen truezuz eo stad ann den kouezet er pec’hed ! Daoust da ze, arabad eo d’ezhan en em zigalounekaat, rak ne d-eo ket bet dilezet gant Doue : trec’hi a hell mar kar. Ar feiz a dorr nerz ann enkresiou a zeu da bistiga ar spered, hag a laka anezhan da choum stard er wirionez. Ann hini en em laka holl etre daouarn Doue, hen-nez a zo ar peoc’h enn he ene, rak neuze e vez mouget pep strouez fall enn he galoun, hag ive ar c’hoantegesiou a douel he feiz, dre ma’z int mad da welet. Evit lavaret berr, trec’hi a hellomp ar c’hik o pidi Doue, oc’h en em izelaat hon-unan, oc’h ober pinijen, gant ma vezo kastizet ar c’horf ha lekeat da blega. Enn eur stourm evel-se hep paouez eo ez a ar c’hristen war gresk er mad, enn eur stourm distak eo ec’h hello lavaret evel ann Abostol sant Paol : Ne gredann ket e venn c’hoaz ker kouls ha ma fell d’in beza ; da c’hortoz, ec’h ankounac’haann kemend a zo war va lerc’h hag e kerzann affo araok, evit tizout da benn ann hent, evit kaout ar c’hopr a vezo roet d’e-omp, me lavar ann euruzded a bado da viken, ann euruzded ma’z omp bet galvet d’ezhi gant Jezuz-Krist he-unan.\nAdtapet diwar « https://br.wikisource.org/w/index.php?title=Trede_levr_-_XI&oldid=88942 »\nKemmoù diwezhañ degaset d'ar bajenn-mañ d'an 6 Mez 2016, da 12:45.


an toer | ur blog eo …\nPublié le 20/10/2013 par Yann-Ber\nUr mignon din zo war glask d’ar brezhoneg klevet en e yaouankiz.\nBetek n’ eus ket pell ne oa nemet galleg etrezomp ha koulskoude e teu gantañ ur brezhoneg flour.\nKomz a ra brezhoneg gant gerioù rannyezhel a denn d’ ar re glevet en e yaouankiz. Evel ma lavar e-unan, e ra strivoù da zistagañ mat ar yezh pa gomz gant ur brezhoneger na gomz ket e rannyezh.\nNe gavan ket displijus an dud a zeu ur rannyezh ganto. Plijus eo a-wechoù zoken, pa vestroniont o rannyezh. Padal, p’ emaomp e bro Naoned e vefen laouen da na vezañ rediet da gomz rannyezh parrez pe barrez eus kornog Breizh.\nEvit farsal, evit e blijadur d’ hon lakaat d’ober gant ur gêr nevez adkavet gantañ e poueze an deiz-all d’ hon lakaat d’ober gant ar ger tô e-lec’h ar ger toenn. Un tog a lakaan d’an to peogwir e tistage va mignon ar ger-se evel ma vefe bet sinaeg.\nAet on war roudoù ar ger-se ha dizoloet ‘m eus e oa bet arveret e troiennoù evel balan-to, mein-to, plouz-to, a dennfe kentoc’h d’ ar pezh a c’holo an doenn eget d’ an doenn hec’h unan.\nPa gomz va mignon e galleg e lavar kekseksa, doare distagañ boutin er galleg pobl. Ne glask ket hon lakaat holl da gomz evel-se e galleg avat. N’eo na droch na drouk.\nAn holl ac’hanomp o deus ur galleg tiegezhel, ur galleg micherel, ur galleg korn-bro. N’eo ket evit kelo ez ay pep hini da lakaat ar boblañs a-bezh da gomz yezh e diegezh, e vicher, e gorn-bro.\nBetek mont er skolaj ne anavezen ket ar galleg après-midi. Bepred ‘m boa lavaret tantôt. Lavarout a raen astantôt hag er skolaj ‘m eus kroget d’ober gant astaprem. An tantôt-se a oa ur souezh evit ar Barizianed a zeue d’an Naoned er bloavezhioù 60. Marteze eo aet da get bremañ nemet gant un nebeut tud kozh.\nPa zeu Kornogiz da vevañ e Bro Naoned e vefe mat dezho hon lezel da gomz brezhoneg ha mirout o rannyezh evit o farrez c’henidik. Ur yezh brezhonek ez eus ha rannyezhoù, parlantoù, a zo kaer, pinvidik, livus, hogen, a zo ent resis rannyezhoù.\nPlijet omp e kavfe labour amañ hon c’henvroidi a ‘r c’hornog, evel ma c’hoarvez gant tud o tont eus ar bed holl. Padal n’ emaomp ket o vont da gomz gwenedeg, na sinaeg, nag arabeg, na japaneg, nag alamaneg, na saozneg war hon femdez, daoust d’an holl yezhoù-se bezañ kaer.\nAr chañs hon eus da gaout ar brezhoneg komzet e Breizh a-bezh, perak mont da ledañ rannyezhoù, pe nevez-rannyezhoù, a zo o buhez en o farrez, en o stroll mignoned pe genlabourerion ?\nChalus eo gwelout frammoù a emgemer a-zevri, geriadurioù, c’hoari d’ ar breizhad ha teurel a bep seurt war ar paper hep resisaat a belec’h e teu.\nDisoñjet ‘m boa ar ger brezhoneg evit ar galleg poncif er ster kliched. Kavet ‘m eus poeñsadenn, netra war an orin, netra war an arver… Ne ‘m eus kavet roud ebet eus ar ger-se a zo marteze ur ger micher, lec’hel, pe nevez savet. Aet on da glask e lec’h all, adkemeret ar geriadur gallek h. a. hag adkavet ar ger bloc’heilad a vanke din. Evit bezañ diouzh ar c’hiz ez on evit oliadusted ar gerioù. A belec’h e teuont, penaos int bet savet, perak, pe arver ?\nPinvidigezh ar rannyezhoù zo aet da vagañ ar brezhoneg, hag eus ur brezhoneg bev e tiwano rannyezhoù all en holl liveoù ar brezhonegva. N’ eo ket ur c’hoari avat. Paouezomp da vont da heul ur gevredigezh a ra eus he foblañs ur bagad ganniaded dister da c’hoari ar Vrezhoned purju, pe ar vegennoù purju.\nBezomp denion, ha rez.\nUr banne d’an hini kentañ, pe d’an hini gentañ, en deus, pe he deus, lennet betek ar penn.\nCe contenu a été publié dans eztaol, yezh par Yann-Ber, et marqué avec brezhoneg. Mettez-le en favori avec son permalien.


VII. — Ar verc’hik Gwennola, e Mellak - Wikimammenn\nVII. — Ar verc’hik Gwennola, e Mellak\n◄ VI. — Herry Kerzuliek a haddimez VII. — Ar verc’hik Gwennola, e Mellak VIII. — Gwennola a ia da vaner Tymeur ►\nKaret em bije e vijec’h bet brema triwec’h vla, mes pe gwir ho peuz klevet ar wirionez war ho lignez arok an oad-ze, e sonjan e felle an dra-ze da Zoue, marteze vit brasa mad ho tad.\nRak-se ta, va merc’hik, It en hent kenta ma c’hallfoc’h, ra vezo Doue ganeoc’h.\nEur vech digoueet e Poullaouën, ma ne gavit ket ho tad, ma ne glevit hano abed anezan, dizroit ama adarre da Vellak, el leac’h oc’h ganet, dizroit da veva e kichen ho mam, e kichen an dud o deuz kemeret soursi deuz ho pugaleac’h.\nAma koulz hag el leac’hiou all, e kavfoc’h ar peoc’h hag an euruzded d’o kalon ha d’o spered. »\n— « Trugare, aotrou Person, evit ar c’homzou kaër a lavarit d’in. Mar kavan va zad, evel em beuz esperanz, me lavaro d’ezhan dont ama da chom, sevel aze er bourk, etal ar vered, eun ti evidomp hon daou.\nOh ia ! laouen e vijen o tont da chom etal an iliz-ze, e pehini oun badezet, em beuz groet va faskou. »\nAdtapet diwar « https://br.wikisource.org/w/index.php?title=VII._—_Ar_verc’hik_Gwennola,_e_Mellak&oldid=155070 »\nKemmoù diwezhañ degaset d'ar bajenn-mañ d'an 20 Du 2019, da 15:42.


Nikonov AN-94 - Wikipedia\nAn AN-94 Abakan\nAn Nikonov AN-94 pe Nikonov AN-94 "Abakan" a zo ur fuzuilh-arsailh krouet er penn-kentañ ar bloavezhioù 1990 e Rusia. krouet eo bet gant Gennady Nikonov o labourat en embregerezh Izhmash (ИЖМАШ en rusianeg).\nEvel an AEK-971 e oa bet krouet an Nikonov AN-94 "Abakan" evit kemer plas an AK-74, met ur wech c'hoazh ar goust uhel hag ar sevel luzhiet a lakaas ar fuzuilh-arsailh da vont nemetken etrezek begennoù al lu rusian. Implijet ez eo bet dreist-holl gant ar strollad stourm Spetsnaz e-kerzh brezel Tchetchenia.\nImplij a ra bolodoù 5,45 × 39 mm hag o kaout ur c'harger a 30 tenn pe lod brashaet e memes doare 'vit gant an AK-74 hag an AEK-971.\nGallout a reer ouzhpennañ ur banner grenadennoù ouzh an AN-94.\nTro-dro d'an AEK-971[kemmañ | kemmañ ar vammenn]\nGallout a reer implij an AEK-971 er c'hoari digoust enlinenn Battlefield Play4free pa vezer gant ur renk soudard.\nFilmig Rusian evit kinnig an AN-94 Akaban\nFilmig kinnig an AN-94 Akaban gant an embregerezh Izhmash\nKinnig an Nikonov AN-94 war lec'hienn Izmash\nAdtapet diwar « https://br.wikipedia.org/w/index.php?title=Nikonov_AN-94&oldid=1847824 »


Kaozeal:Moualc'h-Sibiria - Wikipedia\nDemat deoc'h ivez, "Perak mont da zispenn diforc'hadur skiantel an anvadurioù?" : ne gomprenan ket.--Prieladkozh (kaozeal) 12 C'hwe 2015 da 12:42 (UTC)\nGraet ho poa heñvel amañ , hag amañ  daoust da'm daveoù ha da'm meneg "Mat e oa". Petra 'c'hallfen-me lârat ouzhpenn "Ret e vez gwiriañ a-raok kemm"?--Trec'hlid mitonet (kaozeal) 13 C'hwe 2015 da 09:04 (UTC)\nDemat deoc'h ivez, Emaon o paouez kompren edoc'h oc'h ober meneg eus ar c'hrommelloù, neuze it da wiriañ :\nne oa krommell ebet er pennad Satanig Swinhoe kemmet gant an implijer Couiros22,\nne oa krommell ebet er pennad Sourouc'han belost gwenn kemmet gant an implijer Couiros22.\nOuzhpennet e oant bet ganin-me a-raok meizañ ne veze ket anezhe en darn vrasañ eus ar pennadoù diwar-benn al laboused. Se zo kaoz em boa o lamet evit ma vije heñvel-mik an holl bennadoù, ken aes ha tra. A-du kant dre-gant ganeoc'h : "Ret e vez gwiriañ a-raok kemm"...--Prieladkozh (kaozeal) 13 C'hwe 2015 da 09:21 (UTC)\nHa petra 'vo graet neuze : gant krommelloù pe hepte ?--Prieladkozh (kaozeal) 13 C'hwe 2015 da 09:24 (UTC)\nRet eo lakaat krommelloù pa vez da lakaat, hag arabat lakaat anezho pa ne vezont ket da lakaat. Gwelet amañ da sk.: fr:Citation d'auteurs en zoologie.--Trec'hlid mitonet (kaozeal) 13 C'hwe 2015 da 11:09 (UTC)\nSlaer. Ar pezh a dalvje e oa bet treuzsavet un toullad mat a bennadoù kent, 'm eus aon.--Prieladkozh (kaozeal) 13 C'hwe 2015 da 11:18 (UTC)\nAdtapet diwar « https://br.wikipedia.org/w/index.php?title=Kaozeal:Moualc%27h-Sibiria&oldid=1620103 »\nKemmoù diwezhañ degaset d'ar bajenn-mañ d'an 13 C'hwe 2015, da 11:18.


Pajenn:Instructioneu santel ar er gurionnéeu principal ag er religion, 1790.djvu/375 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/375\nGuhavè neoah ur stæd actioneu ne formant meid ur péhet, a pe vènt ol conduiét guet ur memb intantion d’ur fin-benac exterior. Par exampl, un dén en dès volanté de laireah, e roull én é bèn er moyandeu e fal de hou impléein eit quemènt-ce, e brepar er péh-ç’ou requis tehou, e chonge guet plijadur én taul en dès d’obér, hac anfin en accompliss, hennéh ne gommèt meid ur péhet ; rac penaus-benac ma ta paud a chongeu-aral én é bèn durant ma vai doh hum zisposein, é intantion principal ne vai quet neoah changét, hac e gontinu én actioneu exterior e ra eit hum breparein de laireah. Laret er memb tra ag er-ré e glasq en tu de goutantein ou dezirieu lous. En dud-ce e zeli neoah disclæriein peguehæd on dès laqueit de glasq accomplissein ou fal volanté, na peèd gùéh durand en amzér-ze en ou dès renehuéét on fal zezirieu.\nA fæd en natur ag er péhedeu, examinet inemb de bèh vertu en e hoès péhet, hac é pèh mod en e hoès hé blessét, ha hui e hanèuou a bèh éspece vou hou péhet. Par exampl, er manq a gredein ferm er péh e ansaign en Ilis, en désespoër, er haz doh Doué hac er superstition e zou péhedeu differant én éspece, dré m’en dint contrel de vertuyeu differant, de larèt-è, d’er Fé, d’en Espéraoce, d’er Garanté ha d’er Religion. En idolatri, er magi, er parjur, er blasfæm hac er sacrilege pé profanation ag en treu\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/375&oldid=128932 »\nKemmoù diwezhañ degaset d'ar bajenn-mañ d'an 9 Eos 2018, da 15:13.


c'hellomp - Wikeriadur\nEus gellomp gant ur c'hemmadur dre vlotaat (g > c'h)\ndre vlotaat c'hellomp\nFurm kemmet ar verb gellout e kentañ gour lies an amzer-vremañ, en doare-disklêriañ\na) — [...]. Ha goude, evit un nozvezh da vihanañ, e c'hellomp chom da ehanañ. — (Lan Inizan, Emgann Kergidu 1, Brest, 1877, eil emb. Al Liamm 1977, p. 163.)\nb) Bremañ, pa 'z eo maro hor c'honterien goz, e c'hellomp c'hoaz, a drugarez da skrivagnerien 'zo, kaout an tañva eus ar c'hontadennou o deus hon diduet e-doug bloaveziou tenera hor yaouankiz. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 6.)\na) Kenta medesin. — [...] ; setu aze unan hag a c'hello trugarekât ac'hanomp estreget eur wech, ma c'hellomp digas e skiant-vad d'ezan en-dro. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 22.)\na) — [...]. Selaou, pa'z eo guir n'euz aman nemedomp hon daou, ha ne c'hellomp beza klevet gand den, lez ac'hanoun da lavaret daou c'herik d'id. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 129.)\nb) — [...]. Ho sikour hag ho kennerzhañ hon eus graet eus hor seizh gwellañ betek hiziv ; hogen ne c'hellomp ket, siwazh ! daleañ muioc'h. » — (Langleiz, Romant ar Roue Arzhur/levrenn I : Marzhin, Al Liamm, 1975, p. 23.)\n↑ Skrivet 'hellomp a-wechoù.\nAdtapet diwar « https://br.wiktionary.org/w/index.php?title=c%27hellomp&oldid=269183 »\nKemmoù diwezhañ degaset d'ar bajenn-mañ d'an 1 Mae 2018, da 12:30.


Oh! Darling zo ur ganaouenn (3:26 he fadelezh) hag a glever en albom Abbey Road, a oa bet embannet d'an 26 a viz Gwengolo 1969 e Breizh-Veur ha d'ar 1añ a viz Here er Stadoù-Unanet gant ar strollad The Beatles.\nSavet e oa bet gant Paul McCartney a felle dezhañ he c'hanañ evel pa vije chomet war al leurenn ur sizhun-pad : se zo kaoz en dije kanet anezhi diehan bemdez a-raok na vije bet enrollet, raouliet-mat e vouezh a-barzh fin ar gont.\nAwenet diwar ganaouennoù rock eus dibenn ar bloavezhioù ’50 e oa Oh! Darling un ton difouge hag a aspede an hini karet da chom en eskemm ouzh ur garantez peurbadel.\nN'haller ket lâret e oa bet plijet John Lennon gant doare kanañ Paul ken m'en doa lâret e 1980, o respont d'un atersadenn evit ar gelaouenn Playboy : « Oh! Darling a oa ur gaer a ganaouenn bet savet gant Paul met ne gane ket anezhi ken mat-se. A-viskoazh em eus gouvezet em bije graet gwelloc'h — ma doare-seniñ e oa, kentoc'h eget e hini. Skrivet e oa bet gantañ, setu ma oa bet kanet gantañ. ».\nAdtapet diwar « https://br.wikipedia.org/w/index.php?title=Oh!_Darling&oldid=1657408 »


Buhez ar Sent/1912/Ignas - Wikimammenn\nBuhez ar Sent/1912/Ignas\n◄ Berc’hed abadez Ignas An Itron-Varia o vont d’an Templ ►\nEn hevelep de, e rêr gouel sant Ignas, diskibl sant Yan hag eskob Antioch, merzeriet en Rom dindan an impalaer Trajan, dre n’houlle ket nac’h relijion Jezuz-Krist.\nTaget e oe gant al leoned, war leuren ar C’holize, dirak kant mil pagan diredet, war o flijadur, da welet ar gristenien o vervel.\n« Me eo gwiniz an Otrou Doue. Red eo e vefen malet gant dent al loened goue evit ma c’hello bezan grêt ganin eur bara gwenn-kann a blijo d’an Otrou Jezuz-Krist. »\nSant Ignas a c’houlenne ouz an impalaer Trajan :\nHa n’eo ket souez ! Bezan e oa kement anezo. An denvalijen ledet war ar spered hag an dizurz diwanet er galon gant ar pec’hed, o devoa grêt d’ar baganed koll krenn anaoudegez ar gwir Doue, a oa êt, koulskoude, dre ar bed, gant tud an amzer gentan. An êle, mat ha fall, a oe grêt doueou aneze ; an heol, al loar, ar stered, ar mor, an andon, ar c’hurun, an avel a oe grêt doueou aneze ; skeudennou eus unan pe unan eus an doueou-ze a deuas, d’o zro, da vezan doueou neve : ar baganed, evelse, a oa deut da gaout eun niver divent a zoueou .\nPetron a lavar e oa kalz muioc’h a zoueou evit a dud en e vro ; ha Bossuet a lavar : « Gant ar baganed, pep tra a oa doue, nemet Doue e-unan. »\nHag an doueou-ze, elec’h lakat an treo da vont war an tu mat, ne rent nemet o lakat da vont war an tu gin muioc’h-mui ! An dizurz a oa en pep lec’h ; ha, dre ma kreske an dizurz, e kreske ive ar grisder. An impalaer Trajan, evit plijadur ar bobl, a lakas 10.000 den, er memes devez, d’en em gannan ha d’en em lazan, er C’holize, a dôliou kleze.\nSetu aze pelec’h e oa ’n em gavet ar baganed, o vale dianket er-mêz eus sklerijen Doue ! Setu aze en pelec’h e klasker hon lakat da gouezan adarre. « Lôsket eur barouz ugent vla hep beleg, a lavare person Ars, hag e vezo adoret enni al loened. »\n↑ Hanoiou ar re vrasan aneze a zo bet roët da zeiou ar zun hag a zo deut, zoken, betek ennmonp.\nDisul : De an heol, « sol » en latin. — Dilun : De al loar, « luna » en latin. — Dimeurz : De Marz, doue ar brezel, hanvet Euzuz gant an Drouized. — Dimerc’her : De Merkur, doue ar marc’had, hanvet Tentâtes gant an Drouized. — Diziou : « Dies Jovis », de Jupiter, doue ar c’hurun, Taranis an Drouized. — Dirgwener : « Dies Veneris », de Venus, doueez ar gened. — Disadorn : De Saturn, doue an amzer.\nAdtapet diwar « https://br.wikisource.org/w/index.php?title=Buhez_ar_Sent/1912/Ignas&oldid=36231 »\nKemmoù diwezhañ degaset d'ar bajenn-mañ d'an 4 Mez 2012, da 12:44.


Didaktik | A ! Lenn...\nL’art des listes, Dominique Loreau, Frañs (2007)\nA-wezhioù e kavan ken drol un titl bennak ma teu da vezañ ret din e lenn evit gouzout penaos an diaoul e c’hell bezañ leuniet ul levr a-bezh diwar an tem… Splann eo ez eo ar pezh a zo c’hoarvezet din gant al levr-mañ.\nE bro-Japan e vev Dominique Loreau abaoe bloavezhioù, dezhi da vezañ gall. An teknik a ginnig zo hanter-hent etre un deizlevr hag ur bullet. Kentoc’h eget sevel frazennoù da lakaat urzh en e vuhez ha da zerc’hel soñj -mat eo an deizlevrioù met kemer a reont re a blas, hervezi- e tiviz kentoc’h sevel listennoù eus a bep seurt traoù. Listennoù a adkopia en ur c’harned propr hag a vir.\nBetek-henn n’anavezen nemet listenn an defotadoù hag hini an traoù d’ober hiziv. Kalz ledanoc’h eo an temoù kinniget gant Dominique Loreau. Levrioù ho levraoueg, ar re ho pije c’hoant da lenn, ar filmoù ho peus leñvet ar muiañ dirazo, roll-meuzioù kement pred kemeret gant an den-mañ-den, ar micherioù ho pije bet c’hoant d’ober ha n’ho peus ket graet ha me ‘oar-me ! … Ar seurt listennoù a gaver en ur bullet alies, met diskouez a ra-hi kalz faltazi en he dibaboù.\nHervezi e sikourfe an unan ar sevel listennoù da lakaat urzh en e benn, da skrivañ traoù ha ne zeufent ket er-maez ma ne vije ket dre hanterouriezh ur c’hreion.\nNetra nevez, netra dispac’hel, met plijus a-walc’h eo da lenn gant ar skouerioù niverus a ro ar skrivagnerez. Kenkoulz eo din (hag e chomo) sevel frazennoù p’em bez tro da dapout ur c’hreion, met marteze e klot gwelloc’h gant spered tud yaouankoc’h rollañ traoù a bep seurt. Ha gwir eo e chom en ul listenn un tamm brav eus an dro-spered, eus an ambiañs, eus an den ma oa an hini en doa skrivet anezhi.\nKavet a c’heller el levr-mañ soñjoù temoù dedennus da eskemm gant e vugale ha da sevel listennoù asambles ganto, netra nemet evit ar blijadur. Skrivañ istor e familh dre ma vezer o vevañ anezhi, en ur mod. Bezañ lod eus an dastum eñvorennoù a-vuzul ma vezont bevet. Ha war don an dudi hag ar c’hoari. N’eo ket evit se eo bet skrivet L’art des listes, met an doare gwellañ da implijout al levr eo sur a-walc’h.\nOber un evezhiadenn\t| tags: art, Dominique, listes, Loreau, organiser, réussir, simplifier, vie\t| posted in Didaktik, Skridoù-esae\nLa méthode Bullet Journal, Ryder Carroll, Stadoù Unanet (2018)\nC’hoant em eus bet da lenn al levr-mañ, n’eo ket evit implijout an ostilh, met evit kompren an dud a ra gantañ. Gant Ryder Carroll eo bet ijinet ar c’hoñsept.\nUr souezhadenn vat eo bet evit ar pezh a sell ouzh an displegadennoù.\nUr Bullet Journal zo un doare deiziataer, met savet tamm-ha-tamm hervez ezhommoù an hini a sav anezhañ. Gwelet a ran an diforc’h etre un deiziataer hag ur Bullet evel an hini a zo etre roll an defotadoù, skrivet ganeoc’h ho-unan, hag unan rakvoullet n’ho pije nemet lakaat kroazioù warnañ.\nDisplegañ a ra Ryder Carroll penaos e aozañ evit ma klotfe eus ar gwellañ gant buhez an unan ha gant e raktresoù, ha war se en deus bet, ha diorroet, ur bern soñjoù talvoudus. Ul levr dedennus-tre eo e-keñver an titouroù pleustrek, memes evit ar re n’o deus ket c’hoant da implijout teknik ar Bullet Journal.\nPlijet on bet gant ar fed e vije kreizennet an traoù war tu pleustrek an ostilh, ha n’eo ket war e du arzel : pa glasker petra eo ur Bullet war ar Rouedad e kaver ur mor a skeudennoù bravoc’h an eil re eget ar re all. Techet int da lakaat disoñjal pal ar c’harned.\nAnzav a ran on bet hegaset, koulskoude, gant al liamm a vez graet etre aozadur kempenn ar Bullet hag an diorren personel. Bep tro ma z’ae war an tu-mañ e kolle al levr eus e interest. Met n’eo ket re vezant, ha lec’hiet eo er fin kentoc’h.\nN’en em lakain ket da sevel ur Bullet Journal, teknikoù all em eus evit merañ va raktresoù, met kavet em eus dedennus al levr-kinnig resis-mañ. En em gavet on gant an hini mat, a gav din, e-touez ur bern reoù all ha n’eus ket kalz danvez enno, war-bouez un nebeut tresoù kinniget.\nOber un evezhiadenn\t| tags: Bullet, Carroll, journal, Méthode, Ryder\t| posted in Didaktik\nMoi, jardinier citadin, 1 ha 2, Min-ho Choi, Korea ar Su (2014 ha 2015)\nUr rummad div vannenn-dreset, awenet gant buhez ar skrivagner.\nErru poazh gant e labour er gêr vras, e tiviz Min-ho Choi reiñ e zilez ha mont da annneziñ war lez ur gêr vihannoc’h ma c’hell feurmiñ un tamm douar en un dachennad liorzhoù boutin.\nAr wezh kentañ eo dezhañ tostaat ouzh douar pe blant. Gwelet a reer anezhañ o teskiñ, o poaniañ, o tastum pe o koll e c’hounid, gant barzhoniezh ha kalzig a fent. Liorzhañ zo ivez un doare da deurel ur sell nevez war ar bed ha war an dud : e-keit ma toñvaa an danvez-liorzhour e zachenn nevez, ez eus ur grouell o kreskiñ e kof e wreg. Mont a ra e darempred gant e amezeien, krouiñ a ra liammoù nevez.\nKammedoù kentañ un neofit war al liorzhañ eo eta. Ingal goude pennad pe bennad e kaver div bajen nad displegadennoù, evit kinnig legumaj e liorzh, penaos o c’hounit, penaos o virout pell ha kement ‘zo. N’eo ket al lodenn dedennusañ evidomp, o vezañ ma z’eus ul lodenn vras eus ar plant kinniget n’anavezer ket o anv zoken. Hag evit ar re a anavezomp, eo gwall zisheñvel an hin hag an doare da labourat etre Breizh ha Korea.\nPlijet on bet gant ar rummad gras da zaou dra : da gentañ, e kavan dibar an tem, n’eo ket alies e weler an dud o kontañ o buhezioù liorzhourien, ha pa vije e kêr. Da eil, kontet eo an div levrenn gant dourlivadurioù penn-da-benn. Ha pegen kaer int, ur blijadur d’an daoulagad ! N’eo ket ken barrek an aozer evit tresañ an tudennoù eget al legumaj, ar plant hag an ardremezioù, met n’eus forzh.\nKenkoulz lenn an div levrenn-mañ hag ober un droiad-bale en ho liorzh, m’ho peus c’hoant da zistanañ un deiz ma raio glav…\nOber un evezhiadenn\t| tags: Choi, citadin, jardinier, Min-ho, moi\t| posted in Bannoù treset ha Romantoù grafek, Buhezskridoù, Didaktik, Galleg\nLa magie du rangement, Marie Kondo, Bro-Japan (2015)\nUl levr a ziorren personel eo hennezh, farsus a-walc’h p’eo e bal displegañ d’al lennerien penaos renkañ o zi ! Ha n’eo ket gant n’eus forzh piv eo bet skrivet : ken tik e oa ar japanez Marie Kondo gant al lakaat urzh, abaoe he oad tenerañ, m’he deus savet an hentenn KonMari, a gelenn d’an holl dud, hiniennoù hag e karg eus burevioù, a zeu d’he gwelet. He labour eo deuet da vezañ an donezon ral-mañ eta.\nSantout a reer a-wezhioù n’emaomp ket o vevañ tre ha tre er memes bed ha hi, ha lod eus he c’huzulioù ne heuilfen ket gant va daoulagad serr. Met mont a ra don e-barzh ar gudenn ha displegañ a ra dre ar munut penaos lakaat ar stlabez da vont kuit (n’eo ket mont diwar-wel a lavaran). Kelenn a ra penaos plegañ an dilhad, da skouer (n’eo ket evel ma reomp-ni). Ha dreist-holl, ur gentel diwar-benn petra lakaat er boubellen ha penaos en ober eo an hentenn-mañ. Evel-just, ur wezh graet tro an ti hervez an hent kinniget hag en doare a zispleg, ne chom ket kalz digarezioù d’an dizurzh !\nInervet e vezan aes a-walc’h gant ar c’hwezh New-age a c’hell en em silañ e seurt levrioù, daoust m’em bije kavet talvoudus an erbedoù dre vras. Marie Kondo a gomz d’he objedoù, ober a ra ivez ul liamm splann etre stad renkadur ho ti hag ho puhez : ur wezh renket an traoù e vezont renket war gement tachenn ‘zo, labour, karantez, yec’hed ha kement ‘zo… Marteze eo mont un tammig re bell ganti. Daoust da se on laouen o vezañ lennet al levr-mañ peogwir eo efedus-kenañ war un dra : ar youl. Adkreizennañ a ra ar vuhez war ar pep retañ, en ur bellaat diouzh kleier lufrus ar gevredigezh beveziñ. Speredelezh japanad skañv eo en ur mod… Leuskel a ran ac’hanoc’h da zivinout gant petra e kasan va devezhioù, du-mañ, abaoe m’em eus serret La magie du rangement… Meur a sac’had-lastez ‘m eus kaset er-maez dija 😀 Hud eo, da vat !\n2 Evezhiadenn\t| tags: Kondo, magie, Marie, rangement\t| posted in Didaktik, Galleg


Arouez SD (Sicherheitdienst,servij surentez) implijet gant Gestapo\nGouzañverien Gestapo e Lager Nordhausen\nGestapo (alamaneg Geheime Staatspolizei «polis kuzh ar Stad») a oa polis politikel Alamagn da vare ren Adolf Hitler (1933-1945). Lakaet e voe da aozadur torfedourien da vare prosez Nürnberg.\n1.2 Etre daouarn SS (1934)\n1.3 War gresk ez a ar stourm a-enep an enebourien (1934-1939)\n1.4 Gestapo en tiriadoù aloubet (1936-1939)\n1.5 Gestapo hag an dispell (1941-1944)\n1.6 Dibenn an eil brezel bed : ar feulster war gresk (1942-1945)\n2.1 Rann A (Enebourien)\n2.2 Rann B (Sektennoù hag Ilizoù)\n2.3 Rann C (Melestradur hag Aferioù diabarzh)\n2.4 Rann D (Tiriadoù aloubet)\n2.5 Rann E (Enepspierezh)\n2.6 Izili hag ofiserien Gestapo\nAdalek 1933, kerkent ha lakaet Adolf Hitler da gañseller, e krogas SA da spontañ ar boblañs : war-dro 50 000 SA a oa e Prusia. Goude tan-gwall ar Reichstag e voe lakaet ar polis da labourat gant SA. Ur wech embannet ar stad a reuziad e voe harzet 96 kannad. Deuet e oa ar polis da vezañ ur benveg etre daouarn NSDAP.\nEtre daouarn SS (1934)[kemmañ | kemmañ ar vammenn]\nGestapo Prusia a voe krouet d’ar 26 a viz Ebrel 1933 e Berlin, (8 Prinz-Albrechtstrasse) gant Hermann Göring, hag a oa kentañ ministr Prusia. D’ar mare-se, e oa war-dro 200 ezel ennañ, hag an urzhioù a vije kaset da gomiserdioù Prusia. Ma oa gwelet izili SA evel tud reut ha feuls, e oa dibabet a-vat izili Gestapo: al lod brasañ anezho a oa bet er skol-veur, ha dibabet e oant diwar o barregezhioù hag o deskadurezh. Hermann Göring en doa lakaet da bal lakaat anezho da vezañ “brezelerien an ideologiezh”, e servij ar Vroad alaman. Diouzh un tu, ne felle ket da Ernst Röhm e vije tapet plas SA gant Gestapo. Diouzh an tu all e oa mennet Heinrich Himmler ha Reinhard Heydrich da gendeuziñ ar polis ha SS, diwar goust Ernst Röhm. E miz Gouere 1932 e voe anvet Heydrich e penn servij surentez (SD) NSDAP. Aozet e oa bet gantañ. Lakaat a reas da bal diguzhat an holl re a enebe ouzh SS. E-pad nevezamzer 1933 e voe anvet Heydrich e penn servijoù polis München, met e gwirionez e oa Heinrich Müller a rene. Ur wech unvanet polis Bayern ha SD e voent e penn holl aozadur polis al Land. Heinrich Himmler ha Reinhard Heydrich a grouas ar c’hamp-kreizennañ kentañ e Dachau (Bayern) e miz Meurzh 1933. Ennañ e voe bac’het an enebourien bolitikel. Müller, isrener polis Bayern, a aozas ar Schutzhaft, gant ar pal herzel tud hep abeg lezennel ebet, kement den hag a c’hallfe bezañ “dañjerus”. D’ar mare-se e oa Heinrich Himmler e penn polis Alamagn a-bezh, nemet Gestapo Prusia hag a oa renet gant Hermann Göring. Hemañ a roas e zilez e 1934. Er memes koulz e voe degemeret Heinrich Himmler (penn Gestapo), Reinhard Heydrich (penn ar melestradur) ha Heinrich Müller (kenrener ar melestradur) e burevioù Gestapo e Berlin: adalek ar mare-se e ren SS war holl bolis ar Reich.\nWar gresk ez a ar stourm a-enep an enebourien (1934-1939)[kemmañ | kemmañ ar vammenn]\nUr wech ebarzhet ar polis e SS e oa ret da Heinrich Himmler ha da Reinhard Heydrich en em zizober diouzh SA. D’ar 27 a viz Even 1934 en em vodas Himmler, Heydrich ha Müller hag ec’h ijinjont "putsch Röhm". E-pad an noz etre an 30 a viz Even hag ar 1añ a viz Gouere 1934 (Nozvezh an Hirgontilli) e voe lazhet pennoù-bras SA, Ernst Röhm en o zouez.\nDre ma oa NSDAP ar strollad politikel nemetañ, e kendalc’has Gestapo da herzel an enebourien bolitikel, an holl dud ha na glotent ket gant ar Volksgemeinschaft (kumuniezh ar bobl) ijinet gant an nazied, dreist-holl izili KPD. An holl vinorelezhioù, Yuzevien en o zouez, a voe taget ivez. D’an 19 a viz Gwengolo 1935 e voe votet lezennoù Nürnberg: un diaz lezennel e teujont da vezañ evit Gestapo, dre ma oa embannet sklaer e oa difennet groñs an euredoù etre Alamaned ha Yuzevien.\nGestapo en tiriadoù aloubet (1936-1939)[kemmañ | kemmañ ar vammenn]\nTamm-ha-tamm ez eas war washaat an aergelc’h spontus a oa en Alamagn. E-pad hañv 1936 e voe anvet Himmler e penn holl servijoù polis ar vro (Chef der Deutschen Polizei). Daoust d'an anvidigezh-se e oa Heydrich hag a rene da vat. Perzh ministrerezh an diabarzh a oa bras ivez. Adalek dibenn ar bloavezhioù 1930 ez eas war gresk perzh ha pouez SS en aozadur nazi. Unan anezho, Werner Best (gwiraour ha teknokrat) e anv, a genlabouras gant Heydrich e penn Gestapo betek 1940. Franz Six, tutaet e SD gant Heydrich, a ijinas ar servij anvet Gegnerforschung (lodenn eus Gestapo e karg eus enebourien ar Reich).\nGoude an Anschluss (1938), e voe harzet pennoù bras tu-kleiz Aostria. Er bloaz war-lerc’h e savas izili Gestapo listenn an enebourien tchek a oa da vezañ harzet. E 1939 e voe stummet izili Gestapo a-benn bezañ prest da vrezeliñ. Müller a aozas taol Tannenberg, un digarez evit tagañ Polonia e miz Gwengolo. E Pariz e voe anvet an Obersturmbannführer Kurt Lischka e penn Gestapo adalek diskaramzer 1940. Pierre Laval, kentañ ministr gall, en em glevas gant an nazied : 80 000 Yuzev a voe harzet gant ar polis gall ha dibellet da c’houde. D’an 22 a viz Gwengolo 1939 e voe krouet Reichssicherheitshauptamt (Ofis kreiz surentez ar Reich, RSHA) gant Himmler. Heydrich a voe lakaet e penn ar servij-se, ha ren a reas neuze war SD ha war SIPO. Div rann voe krouet: Gestapo ha Kriminalpolizei, gant ar pal dizorniañ enebourien ar Reich. Gestapo a zeuas da vezañ pevare rann (Amt IV) RSHA.\nGestapo hag an dispell (1941-1944)[kemmañ | kemmañ ar vammenn]\nEtre diskaramzer 1939 ha nevezamzer 1940 e lakaas Hitler da bal gounit ar brezel buan-tre. Kemenn a reas ma vefe lazhet 70 000 den en Europa (dreist-holl en Ukraina hag e Belarus) gant an Einsatzgruppen (kommando SS). Unvezhioù SS ha re Gestapo a sikouras anezho a-benn lazhañ an holl baotred en oad da vrezeliñ.\nE Bro-C’hall e voe sezizet SNCF, hag implijet an trenioù evit kas ar brizonidi d’ar c’hampoù-kreizennañ. Kement-se a voe aozet er servij IV.B.4, renet gant Adolf Eichmann. Gant Gestapo e voe harzet a Yuzevien hag an enebourien bolitikel, en Alamagn koulz hag er broioù aloubet.\nD’an 31 a viz Gouere ec’h aozas Heydrich taol Reinhard: ar pal a oa lazhañ 2 vilion a Yuzevien bolonat. Asantet e voe an diviz gant Himmler e-pad an diskaramzer.\nD’an 20 a viz Genver 1942 e kemeras Müller perzh e prezegenn Wannsee, eno e kenaozas an Endlösung (Diskoulm diwezhañ). Skignet e voe ar raktres e diabarzh Gestapo: ne oa ket trawalc’h hervez Heydrich e vefe izili Gespato skouerioù ar “Volksgemeinschaft'’, fellout a rae dezhañ e kemerfent perzh en Diskoulm diwezhañ.\nDibenn an eil brezel bed : ar feulster war gresk (1942-1945)[kemmañ | kemmañ ar vammenn]\nD’ar 4 a viz Even 1942 e varvas Reinhard Heydrich e Praha abalamour d’ur gwalldaol. Goude an darvoud-se ez eas war gresk ar feulster hag an harzidigezhioù. E-pad ur pennadig e voe anvet Heinrich Himmler e penn SD. Da zistro-gwall e voe kaset SS ha Gestapo da zistruj ar gêriadenn tchek anvet Lidice: an holl baotred a voe fuzuilhet, ha dibellet e voe an holl vaouezed hag ar vugale. E Lublin (Polonia) e tivizas penn Gestapo (Oswald Gudenlach e anv) ma vefe muntret miliadoù a dud: harzet e voe Yuzevien etre an 3 hag ar 4 a viz Du 1943, hag en holl e voe lazhet ouzhpenn 43 000 den. E-pad goañv 1942-1943 e chomas sac’het ar Wehrmacht e Stalingrad. En Alamagn e krogas bombezennadegoù ar re unanet. D’ar mare-se ec’h embannas Joseph Goebbels e oa kroget ar "brezel hollek". E miz Genver 1943 e voe anvet Ernst Kaltenbrunner e penn SD ha Gestapo, e plas Heinrcih Himmler. War gresk ez eas an enebiezh diabarzh a-enep da feulster ar Stad. E-touez an Alamaned harzet e voe Sophie Scholl ha Hans Scholl. D’an 20 a viz Gouere 1944 e klaskas jeneraled alaman lazhañ Adolf Hitler, met ne zeujont ket a-benn. Lakaet e voe Müller e karg d’o c’havout ha d’o lazhañ. An holl o doa kemeret perzh en irienn a voe dispellet pe lazhet en deiz war-lerc’h. Penn-kentañ diskar Gestapo e oa memes tra.\nPoliserien Gestapo harzet e Liège, 1944\nIzili Gestapo a guitaas Pariz e-pad hañv 1944, ha kuitaat a rejont Berlin en diskaramzer. Ne felle ket dezho leuskel roudoù war o lerc’h, neuze e plantjont tan en o savadurioù. Al lod brasañ eus pennoù bras Gestapo, Müller en o zouez (n’eo ket bet adkavet e gorf), a zeuas a-benn da dec’hout kuit. Ul lodenn anezho a stagas en-dro gant al labour er polis goude 1945.\nE 1934 e voe tennet Gestapo diouzh ministrerezh Prusia an diabarzh hag e vo ebarzhet e SS. Kreskiñ a reas e-pad ar 5 bloaz da heul. Kendeuzet e voe gant Kripo, evel-se e voe krouet (Sipo, Sicherheitspolizei, polis surentez). E 1939 e voe kendeuzet Sipo ha Sicherheitsdienst (SD), krouet e voe neuze RSHA (Reichssicherheitshauptamt, Ofis Kreiz Surentez ar Reich). E diabarzh RSHA e oa anvet Gestapo Amt IV. Evel-henn e oa aozet :\nRann A (Enebourien)[kemmañ | kemmañ ar vammenn]\nKilstourmerien ha Frankizourien (A3)\nRann B (Sektennoù hag Ilizoù)[kemmañ | kemmañ ar vammenn]\nTud a liv (B5)\nRann C (Melestradur hag Aferioù diabarzh)[kemmañ | kemmañ ar vammenn]\nRann D (Tiriadoù aloubet)[kemmañ | kemmañ ar vammenn]\nEnebourien ar stad (D1)\nIlizoù ha Sektennoù (D2)\nAferioù ar Strollad (NSDAP) (D3)\nTiriadoù ar c'hornaoueg (D4)\nRann E (Enepspierezh)[kemmañ | kemmañ ar vammenn]\nEn Alamagn (E1)\nUnvezhioù polis (E2)\nEr C’hornôg (E3)\nE Skandinavia (E4)\nEr Reter (E5)\nEr Su (E6)\nIzili hag ofiserien Gestapo[kemmañ | kemmañ ar vammenn]\nFranz Stangl (Gestapo Aostria)\nPhilippe Aziz, Au service de l'ennemi. La Gestapo française en province, embannet gant Fayard\nJacques Delarue, Histoire de la Gestapo, Fayard\nÉdouard Husson, "La vraie histoire des Bienveillantes", L'Histoire, niv. 320, miz Mae 2007\nÉric A. Johnson, La terreur nazie : la Gestapo, les Juifs et les Allemands ordinaires, Albin Michel\nSchultheis, Herbert / Wahler, Isaac E.: Bilder und Akten der Gestapo Wuerzburg über die Judendeportationen 1941 - 1943. Bad Neustadt a. d. Saale\nJean-Louis Loubet del Bayle, Police et politique. Une approche sociologique, embannet gant L'Harmattan\nRoger Manvel et Heinrich Fraenkel, Heinrich Himmler : The SS, Gestapo, His Life and Career, Skyhorse Publishing\nHolger Hillesheim et Wolfgang Schoen, Die Gestapo (1) : Hitlers schärfste Waffe, Dokumentation der ARD/SWR, 2005.\nPajenn Kreizenn Simon Wiesenthal diwar-benn Gestapo\nHollouiziegezh ar re o deus treuzvevet ar Shoah\nTorfedoù an nazied hag ar japaniz e-pad an eil Brezel Bed\nDielloù ar spier amerikan Fritz Kolbe\nAdtapet diwar « https://br.wikipedia.org/w/index.php?title=Gestapo&oldid=1823145 »


Ar Melanotaenia praecox pe Velano neon a zo ur pesk dour dous eus kerentiad ar Melanotaeniae. E gavout a reer e diaz ar Mamberamo e Ginea Nevez. Dizoloet e voe evit ar wech gentañ e Dabra hag Iritoi, div gêriadenn war-vord plaenenn ar Mamberamo met boutinoc'h int moarvat. Diaes eo ar rannvro da dizhout, goloet gant ur c'hoadeg stank ha liñvet a-blaen, ar pezh a zispleg perak e tiskenn tout ar pesked a gaver er c'henwerzh eus 12 penn tapet gant Heiko Bleher en un adstêr eus an Uge e 1993. Deuet eo da vezañ ur pesk akwariom boutin a-walc'h.\nAn hevelep korf krenndev en-deus ar melano neon hag izili arall eus e gerentiad, gant ul liv glaz-skedus heñvel a-walc'h ouzh hini ar baracheirodoned. Stuc'hennoù ar piri a zo ruz tra ma'z eo orañjez re ar barezed, d'an nebeutañ e-touez diskennidi ar pesked tapet gant Bleher. Liesseurtoc'h a c'hell bezañ o liv en natur. Ur pesk bihan eo. Ral eo evitañ tizhout muioc'h eget 8 cm. Ul linenn damruz a zo war benn a piri pa vezont o rutiñ.\nN'ouzer ket ha boutin (pe ral) eo ar melanotaenia praecox en natur. An dourioù ma voe kavet a zo bazek met gallout a ra tremen gant dour trenk aes a-walc'h, war a seblant. A wrez a zlefe bezañ etre 24° C ha 28°C.\nEvel gant un darn vras eus ar pesked akwariom eo posupl o-deus en em plantet anevaled adlaosket e rannvedoù trovanel arall.\nUr pesk-moudenn peoc'hek eo zoken ma c'hell ar piri bezañ argasus etrezo pe gant melanotaeniae heñvel a-walc'h o ferzhioù (Chilaterina Bleheri, da skouer, e biri o deus ul linenn ruz war o fenn ivez). En natur e tebront amprevaned vihan dreist holl met tout ar seutoù boued a zegemeront.\nAliet e vez o mirout e strolladoù bras a-walc'h (muioc'h eget 6 penn), rak aonik e c'hellont bezañ pa vezont en o-unan.\nDozviñ a ra ar barezed un nebeud vioù er struj bemdez pa vez boued a-walc'h. Debret e vez ar vioù hag ar munuch gant ar re vras, avat, hag aliañ a reer d'o zennañ kuit eus an akwariom da zont a-benn d'o zesevel.\nKleñvdedoù[kemmañ | kemmañ ar vammenn]\nGwevn eo ar melanotaenia praecox met evel darn vrasañ an izili eus e familh eo kizidig ouzh ar mikobakteriosis, anvet ivez langis ar pesked. Ar c'hleñved a c'hell bezañ tapet gant an dud ivez, ha, daoust ma n'eo ket marvus, ez eo diaes tre da bareañ.\n(en) pennad diwar-benn melanotaenia praecox\n(fr) Melanotaenia praecox war Aquabase.org\nAdtapet diwar « https://br.wikipedia.org/w/index.php?title=Melanotaenia_praecox&oldid=1700377 »\nKemmoù diwezhañ degaset d'ar bajenn-mañ d'an 28 Ebr 2016, da 09:03.


Danevell 21 (live Lennegezh lise) - Iskisat martolod ! (Skrid)\nDanevell 21 (live Lennegezh lise)\nIskisat martolod !\n« Un istor ! Un istor ! Ale, tad-kozh, mar plij, kont un istor deomp ! » e oamp holl o huchal, ken brav e kont-eñ e istorioù. Evel boaz en doa pleget ha setu eñ krog da gontañ, gant e daol-mouezh a zalc'he evezh an holl en-dro dezhañ.\n« En ur gêriadenn war ar maez, nepell diouzh Kemper, edo mignoned vras o chom. Hag ur yaouvezh... »\n« A setu, amañ emaout Tangi. Dont a ri da echuiñ ar radell hon doa kroget da sevel dimerc'her paseet ?a c'houlenn Fañch.\n- Evel-just, 'tont 'maon... »\nHa setu Tangi, Fañch, Nantev (Ronan e anv) ha Tin (Kaourintin, evel anv sant kêr-benn e vro) o vont betek al lenn nepell diouzh o zi. Kroget e oant da farsal, ha da gontañ a bep seurt istorioù an eil d'egile dija, ha da chikaniñ ivez emichañs, ar pezh a lakae un tamm buhez da sevel. Ar pevar-se a vefe tu ober le troa mousketaer anezho, pe un dra a seurt-se, ken rouez e oa gwelet unan anezho hep an tri all oc'h ebatiñ pe o pourmen. Atav e vezent asambles p'o deveze amzer dieub pe pa n'o deveze ket skol, hag evel-se e oa abaoe ma oant bihan tout. Troioù-kamm e-leizh a c'hoarient d'an dud, met dre vras e kemerent muioc'h a blijadur oc'h ebatiñ hag o sevel kabanennoù war ar maez pe er c'hoad.\n« Gwir eo e oa tost echu ar radell ganeomp, ne chom ket kalz traoù d'ober warni ken.\n- Setu e-giz-se e c'hellimp c'hoari ganti a-raok pell. »\nLabourat a rejont start met c'hoarzhin ha safariñ a rejont dibaouez koulskoude. Stagañ a rejont ar planken koad diwezhañ, un tach aze hag unan all ahont ha setu echu ar radell 'benn ar fin, ar baotred fier-ruz gant o labour. Da gentañ ez ejont o fevar warni hag e klaskjont mont betek tu all al lenn gant ur roeñv a oa bet fardet buan-ha-buan ganto. Pa voent sur da vat e oa mat ha solut ar radell e tivizjont war ar c'hoari a rafent.\n« Tu vefe deomp c'hoari morlaeron ha mont da dagañ ar vag.\n- Ur soñj gwelloc'h 'zo deuet din, perak ne rafemp ket evel pa vefe hol lestr aet d'ar strad ha ne chomfe nemedomp bev war ar radell.\n- Ma, perak ne rafemp ket ? Met dav eo anzav e oa gwelloc'h ma mennozh ! »\nHa war-lerc'h ur pennadig chikan e tivizjont c'hoari al lestr aet d'ar strad. Hag e-pad an deiz e voent o c'hoari war o radell. En em vountañ an eil egile en dour a gavent farsus. Eüruzamant ne oa ket yen an amzer peogwir e oa gleb-ha-teil ar baotred. Ober a rejont van pesketa ivez met ne zeuas ket brav ganto dre ma raent trouz ha cholori e-leizh.\nWar-lerc'h un devezh leun a blijadur e oa skuizh ar baotred ha pa grogas an noz da zont hag an amzer da freskaat e tistrojont d'ar gêr gant ar soñj kaout boued mat da goan (ar pezh 'oa pouezus-tre evit Nantev) hag ur gwele plijus da gousket. Met ar pezh 'oa eo o defe da vont d'ar skol antronoz, ha ne oa na gant plijadur na gant kalon e yafent di. En em guitaat a rejont e toull dor ti Dangi ha pep hini da redek eus e du.\nPa yeas tre Tangi en ti en em santas un tamm drol ha droug-kof en doa, met ne lâras netra d'e vamm dre ma soñje e tremenfe buan. Da goan en em redias da zebriñ evel ma rae da bep pred, peogwir e oa sur ne oa ket klañv ha n'eus forzh penaos en em c'houlennfe e vamm mod-all petra oa a-dreuz gantañ. Kavout a reas hir ar pred hag en un taol e teuas c'hoant dislonkañ dezhañ, prest e oa da c'haloupat betek ar privezioù met n'en doe ket amzer. Amzer dezhañ sevel ha mont betek an nor e krogas da zislonkañ e pep lec'h. E dud a selle outañ estonet, petra an diaoul en doa debret ken fall-se ? en em c'houlennjont. Mont a reas e vamm da bellgomz d'ar medisin hag aliañ a reas da Dangi mont d'e wele tomm 'lec'h ma oa bet lakaet ur pod-rous.\nMont a reas ar medisin da gaout Tangi en e gambr, goude bezañ bet un nebeud displegadennoù gant ar vamm. Pa welas stad an hini klañv ha pa c'houlennas gantañ penaos en em sante e tisklerias en doa hemañ tapet an droug-mor.\n« An droug-mor ? N'eo ket posubl kement-mañ, n'omp ket bet war vor hiziv !!! a respontas ar vamm, sabatuet-mik gant respont ar medisin.\n- Koulskoude ne welan ket ar pezh 'vefe 'mod-all... »\nGoude ur pennadig e kendalc'has : ar pezh en deus d'ober evit en em santout gwelloc'h a zo kousket ha mont a raio kalz gwelloc'h gantañ war-lerc'h.\nHa mont a reas ar medisin kuit, pres warnañ rak unan all en doa da vont da gaout. Tangi ne gredas ket lâret netra d'e vamm dre ma oa ken estonet hag hi ha ne grede ket ar pezh en doa lâret ar medisin, ken digredus e oa. Hag e vamm, na oa ket deuet soñj dezhi a-raok, da c'houlenn digantañ hag e ouie petra 'oa kaoz d'e zroug-mor. Neuze eo e tisplegas hemañ d'e vamm petra 'oa bet oc'h ober 'pad an deiz. Pa voe echu e zisplegadenn e krogas e vamm da c'hoarzhin ha da leñvañ memes, hep bezañ gouest da harpañ.\n« Kompren a ran pep tra. Bet out war ur radell an devezh-pad, ha bremañ out klañv gant an droug-mor 'peus tapet war al lenn », a lavaras, p'he doa adkavet he siriusted, d'he mab na oa ket o c'hoarzhin tamm ebet, feuket ma oa bet gant goaperezh e vamm.\n« Ar gwashañ tout en istor-se eo e oa aet Tangi da vartolod pa oa koshoc'h, ur martolod ampart memes, a blije kalz dezhañ mont war vor » a glozas tad-kozh dirazomp. P'hon doa divinet e oa an Tangi-se tad deomp, e oamp estonet-bras met plijet gant e istor.\n© 1995-2002 Maina Kernalegenn, Embannadurioù an Hemon, Skolaj Diwan, straed Gay Lussac, F-29480 ar Releg Kerhuon, Breizh, Europa.


(Adkaset eus George W. Bush)\nNiv urzh 43vet\nKefridi 20 a viz Genver 2001 - 20 a viz Genver 2009\nBesprezidant Richard Bruce Cheney\nGanedigezh 6 a viz Gouere 1946\nMicher Tud a afer\nGeorge Walker Bush eo 43vet prezidant a-vremañ Stadoù-Unanet Amerika. Dilennet eo bet dre ziv wech hag e penn ar vro eo bet etre an 20 a viz Genver 2001 hag a 20 a viz Genver 2009 Ganet eo bet d'ar 6 a viz Gouere 1946. Mab eo da George Herbert Walker Bush hag a zo bet prezidant SUA ivez.\nDilennet eo bet gouarnour stad Texas etre 1994 ha 1998 hag etre 1998 ha 2000, a-raok dont da vezañ ar 43vet prezidant amerikan. Merket eo bet e respet prezidant gant gwalldaolioù an 11 a viz Gwengolo 2001 ha gant Eil Brezel Irak.\nAl livour[kemmañ | kemmañ ar vammenn]\nUr wech echuet gant e garg a prezidant Stadoù-Unanet Amerika, Bush a oa kroget gant al livañ. E-penn kentañ e oa kroget gant livañ chas pe bleunioù. Goude-se e oa troet gant al livañ tud. Adal poltriji pennoù-bras ar bed e sav poltredoù evel re Vladimir Poutin pe Tony Blair.\nBurutellerien an arzoù o devoa degemeret gant ur sell etre e livadurioù. Bill Arning, rener Mirdi arnevez Houston, a ziskrive ar poltredoù evel reoù "livet gant tresoù ponner en un doare a c'hellfer gwelet evel 'amatour-uhel'". Ouzhpennet e oa bet gant ar rener evel ali "Larout a rafen e rankfent bezañ diazezet nebeutoc'h war un adlivañ poltriji. An tu a zo da welet pa vez unan bennak oc'h adkemer dre livañ poltriji kavet gantañ evit o livañ[...] d'am soñj e vefe mat dezhañ labourat gant reoù all, poltriji gant mammennoù lies pe an den gwirion evit kaout muioc'h a vuhez o tont"\n↑ en Le'chienn The Independent 9 aviz Ebrel 2014\nAdtapet diwar « https://br.wikipedia.org/w/index.php?title=George_Walker_Bush&oldid=1768472 »\nKemmoù diwezhañ degaset d'ar bajenn-mañ d'an 6 Gwe 2017, da 20:45.


Buhez ar Zent. pages 481, 482. Encyclopédie Marikavel.\npages 481, 482\nManac'h, VIet kantved\nGurthiern a oa mab d'eur roue eus Breiz-Veur uhelan. En eur brezel, daoust ma ne glaske tamm ebet hen ober, e lazas eun niz d'ezan, mab d'e c'hoar, hag a gare kalz.\nNeuze, evit en em gastizan da vezan bet ken dievez, e lakas en e benn mont d'ober pinijen ar rest eus e vue.\nEn em denn a reas, da gentan, en eun draouien oue, a dreuze eur stêr yen-skorn. Bemde ha bep noz en em dôle en dour ar stêr-ze, hag e chôme goude-ze azezet war eur garreg, da lavaret e litaniou, da c'hortoz e izili da zec'han.\nEur brezelour eus e vro a 'n em gavas eun devez da gouezan warnan hag a glaskas e zigas endro da di e dad. Gurthiern a dreuzas neuze Breiz-Veur eus an eil penn d'egile; digouezet en Bro-Gerne, e-tal ar stêr Tamer, e chômas eno eur pennad.\nO welet eur vag oc'h ober hent etrezek Breiz-Izel, e c'houlenaas pignal ebarz, hag en doare-ze e oe douget betek enez Groe. Eno e reas e ziskenn.\nGralon oa neuze roue en Kemper. Aboue m'oa bet kelennet gant e vignon sant Gwennole, ne glaske nemet an tu da rei d'anaout, muian m'hallje, ar relijion gristen en e rouantelez.\nDont a reas a benn da lakat Gurthiern da zont da chom etre an Izol hag an Elle, elec'h m'eman breman kêr goant Kemperle, hanvet an aour ôd, er mare-ze. Eno, an den santel a 'n em roas d'an oberou a drugare; e bedennou o devoa ar c'halloud da barean ar c'hlenvejou. E di a deuas da vezan minihi holl dud reuzeudik ar vro; d'an disteran ma vezed nec'het, e tireded d'en em erbedi ouz ar zant.\nEur blavez, Gwenediz a oa ar gernez o vont da gouezan warne, kement a brenved a oa o tagan an ed; Gwerok, roue ar vro, pa welas ar pez a c'hoarveze, a gasas tri gannad, Goudoual, Katuoz ha Kadour, da c'houlenn skoazel ouz Gurthiern. Hem an a gemeras true ouz e genvroïz; teuler a reas dour binniget war o douarou; kerkent, ar prenved a varvas hag an eost a oe mat.\nGwerok, evit e drugarekât eus ar vad en devoa grêt d'e rouantelez, a roas d'ezan eur c'horniad douar, en tu kle d'ar Blanoez, en parouz Kervignag, el lec'h a hanver c'hoaz, en de a hirie, Lok-Gourhien.\nEno e varvas an den santel, en blaveziou kentan ar Vlet kantved, hag eno e oe sebeliet.\nPa deuas an Normaned d'ober treuz en Breiz-Izel, e oe douget e relegou da enez Groe, elec'h ma oent kavet en XIet kantved.\nSant Gurthiern eo patron parouz Langolen, en eskopti Kerne. Er plas m'eo bet o chom en Kemperle, eo bet savet, a c'houde, abati vrudet « ar Groaz Santel. »\nKaret ar sioulder, rak hi eo mamm ar beden hag ar c'hlanded.


B6. An anv-gwan en derez uheloc'h pe uhelañ : a-raok pe goude an anv ?\nEmbannet e-barzh Ya d'an 3 a viz C'hwevrer 2017\nE Grammaire Bretonne Roparz Hemon e c'heller lenn kement-mañ :\n« § 84. L'adjectif au comparatif ou au superlatif se place indifféremment avant ou après le nom : gwelloc'h den ou un den gwelloc'h (un meilleur homme), ar gwanañ den, gwanañ den, an den ar gwanañ, an den gwanañ (l'homme le plus faible). »\nA-raok mont pelloc'h e ranker tennañ kuit ar fazi deuet eus ar galleg : *an den ar gwanañ, troidigezh ger evit ger ar galleg la personne la plus faible, ne c'hell ket bezañ degemeret evel brezhoneg reizh.\nEil remerk : diaes eo d'ur brezhoneger asantiñ d'an adverb indifféremment, rak, ma vez kavet an daou, anv-gwan a-raok ha goude an anv, un arliv a-bouez a zeu war-wel hervez an urzh.\n1) An anv-gwan en derez uheloc'h (= comparatif de supériorité).\nAr peurliesañ e vez lakaet an anv-gwan en derez uheloc'h war-lerc'h an anv emañ o toareañ :\nUr wetur vrasoc'h e ranki prenañ bremañ, gant ur c'hrouadur ouzhpenn.\nBihan eo an tamm kig-se : troc'h din un tamm pounneroc'h, 'ta !\nAn dud amañ n'int ket koulz ha te evit kanañ : taol un ton anavezetoc'h !\nMa 'm bije gouezet e'm bije prenet danvez solutoc'h.\nE c'heller lakaat an anv-gwan a-raok an anv evit pouezañ war an anv-gwan :\nBrasoc'h ti evit hemañ ne gavi ket da feurmiñ er vourc'h. (Tiez zo marteze, mes unan brasoc'h n'eus ket.)\nPinvidikoc'h intañvez ne oa ket er gordennad. (Pouezusoc'h eo he finvidigezh eget he stad a intañvez.)\nGwelloc'h plas ne c'helles ket kavout. (Ur plas pase mad 'peus kavet aze !)\nNotenn : Pa vez lakaet an anv-gwan en derez uheloc'h a-raok an anv, ne vez ket lakaet ar ger-mell (= article) dirazañ morse : Gwelloc'h plas, ha n'eo ket *ur gwelloc'h plas !\n2) An anv-gwan en derez uhelañ.\nAn dra-mañ a vo gwir evit an anoioù-gwan en derez uhelañ (brasañ, skañvañ, etc.) hag ivez evit kentañ ha diwezhañ, a oa derezioù uhelañ gwechall. Evel evit an anv-gwan en derez uheloc'h, lakaat an anv-gwan a-raok zo ivez lakaat ar pouez warnañ :\na) Ar vravañ krouadurez bet krouet gant Doue (Kanaouenn ; brav eo ar plac'h yaouank, ken n'eus nemet unan evel-se !)\na') Dibab an avaloù bravañ a zo er baner. (Dibab avaloù zo d'ober, ha ma n'out ket re leue, e kemeri traoù brav.)\nb) Kentañ tra 'm boa graet, lazhañ an tan dindan ar gaoter. (= le plus urgent...)\nb') Ma labour kentañ a oa muzuliañ pizh ar greun hag an hajoù. (Goude-se zo bet un eil labour, hag un trede...)\nc) Gwashañ taol fall 'm eus graet biskoazh\nDiwiskañ ma mamm-gozh en noazh (Ton gavotenn)\nc') Goude ar c'heleier fall a oa bet ganeomp, klevet e vefe serret ostaleri Pont-Kalleg a oa bet an taol gwashañ evitañ.\nd) Goulenn keloù ganti eus he mab a oa an diwezhañ tra d'ober (= la pire chose...)\nd') Gortoz, un dra ziwezhañ a-raok ma yafes kuit... (= une dernière chose, un dernier service.)\ne) E penn kentañ ar bloaz... (Au début...)\ne') Da gentañ penn, e vo ret... (= tout d'abord, en priorité.)\nHag un estlammadenn, a vez klevet un tamm mat :\nPierre Morvan zo war ar renk evit an ti-kêr ? Maa, kentañ klevet ! (= première nouvelle !)\nE c'heller remerkañ daou dra : da gentañ, stankoc'h eo an urzh anv-gwan + anv er c'hanaouennoù, er c'hantikoù, evel :\nTenerañ mamm zo bet biskoazh... (Kantik : Piv ' lavaro pebezh glac'har)\nMoarvat dre ma ranker sachañ evezh ar selaouerien ?\nDa eil, e c'heller implijout ar ger-mell pe chom hep ober, n'eus reolenn ebet evit se.\nEvit kaout skwerioù all, sellet ouzh J. Gros, Trésor du B.P., levrenn III, « Ellipse de l'article défini » ha « Adjectifs numéraux ordinaux ».


Pajenn:Riou - Troiou-kamm Alanig al louarn I.djvu/22 - Wikimammenn\nPajenn:Riou - Troiou-kamm Alanig al louarn I.djvu/22\nAr re all a zo bet debret gantañ. Dec’h en deus lazet va gwreg karet. Ha, panevet e tegouezas ar chas, e vije aet en e gof. Gwelit dirazoc’h he c’horf dibennet ba dic’houzouget. Alanig eo ar muntrer !\n« O Roue madelezus, gwelit hor glac’har ! Truez, truez ouzimp ! »\n« Flaer, tostait ha gwelit yun ha vijel hoc’h eontr ! Gwelit penaos e ra Alanig pinijenn ! Me hel lavar d’eoc’h, keuz en devo, mar am eus eun tamm galloud bennak. Met petra ’dalvez komzou goullo ha klemmou ? An droug a zo graet, ha n’emañ ket d’ober. Selaouit, Kokoriko : ho kwreg a vezo kaset d’an douar gant ar c’henta klas. Enoret e vezo evel ar roueed. Goude e welimp pe krouget pe dic’houzouget e vezo Alanig ».\nDisplega dre ar munud an enoriou rentet d’ezi, ha piou a ganas, ha piou a ziskanas d’hec’h interamant, a vefe kalz re hir. War he bez e voe lakaet eun daolenn-varbr gaer, degaset eus an Itali. Hag er marbr e voe garanet e lizerennou aour :\ngwreg da Gokoriko, ar c’hilhog,\nar wella dozverez a oa er vro.\nSiouaz d’ezi ! Maro eo !\nLazet eo bet\ngant Alanig al Louarn.\nRa vezo brudet an torfed\ndre ar bed holl\nha ra skuilho holl loened\nar bed kristen\ndaerou a c’hlac’har war he bez.\nAdtapet diwar « https://br.wikisource.org/w/index.php?title=Pajenn:Riou_-_Troiou-kamm_Alanig_al_louarn_I.djvu/22&oldid=143390 »


Toullañ ar fronell - Wikipedia\nToullañ ar fronell\nToullañ ar fronell zo un doare toullgorferezh. Toullet e vez kroc'hen ar fronell evit gallout plantañ ur bravig ouzh ar fri, ur walennig peurliesañ.\nMaouez eus India (toullet he fronell)\nUnan eus an doareoù toullgorferezh boutinañ eo hemañ, war-lerc'h toullañ flip ar skouarn\nToullet e vez alies fronell ar fri en India: kentoc'h ar fronell gleiz e norzh ar vro hag ar fronell dehoù er su. En India e talvez ar bravig plantet er fronell da goantaat ur vaouez dreist-holl, hag gwezhall (XVIvet kantved) evit merkañ he renk er gevredigezh hag evit enoriñ Pārvatī, doueez an dimeziñ hervez an hindouegezh. Hiziv e vez gwisket kalz bravigoù er fronell koulz en India hag e Bangladesh hag e Pakistan, met e Pakistan e reer kentoc'h gant un tamm diamant bihan kentoc'h evit ar gwalennoùigoù a gaver peurliesañ en India.\nToullet e vez ar fronell e meur a vro arab eus ar Reter-Kreiz ivez abaoe kantvedoù, ha meneget e vez er Bibl zoken (Isa. 3:21, Gen. 24:47, Krennlav. 11:22, Hos. 2:13)\nDeuet eo da vezañ ur c'hiz ivez e broioù ar C'hornôg (Europa, Norzhamerika, Aostralia...) abaoe ar bloavezhioù 1960 ha 1970, gwisket gant an hippied, ha neuze gant ar re b-punk er bloavezhioù 1990. Daoust ma vez gwisket muioc'h gant maouezed evit gant gwazed e vez gwelet gant paotred ivez hiziv.\nToullañ ar fri\nToullañ ar septom\nAdtapet diwar « https://br.wikipedia.org/w/index.php?title=Toullañ_ar_fronell&oldid=459782 »\nDernière modification le 4 Meu 2009, à 14:19\nKemmoù diwezhañ degaset d'ar bajenn-mañ d'an 4 Meu 2009, da 14:19.


Llan-gwm - Wikipedia\nKêriadennoù all o deus un anv heñvel. Sellit ouzh ar bajenn Llangwm.\nIliz Sant Jerom, Llan-gwm\nLlan-gwm (skrivet ivez Llangwm a-wechoù) zo ur gêriadenn hag ur gumuniezh e Sir Fynwy, e gevred Kembre. Emañ er reter da gêr Brynbuga. Ouzhpenn kêriadenn Llan-gwm ez eus kêriadennoù all er gumuniezh : Llanfihangel Torymynydd ha Llan-soe.\nE kumuniezh Llan-gwm emañ brasañ bryngaer Sir Fynwy, anvet Gaer Fawr. Gouestlet eo an iliz da Sant Jerom hag enni ez eus ur jube eus war-dro 1500.\nE 2011 e oa annezet ar gumuniezh gant 440 a dud ha 23 anezho a oa kembraegerien (5,3%).\nLec'hienn ar gumuniezh\nAdtapet diwar « https://br.wikipedia.org/w/index.php?title=Llan-gwm&oldid=1978439 »


Un antibiotik eo ar penisilinoù. Da gentañ ez eo ar penisilin ur pistri kenaozet gant louedadurioù eus an doare Penicillium. Dizañjer ez eo d'an dud.\nImplijet eo bet e medisinerezh adalek 1941 gant ar gevredidi e-pad an eil brezel-bed, trizek bloaz goude kavadenn ar penisilinn G.\nDa bareañ ar vilimadurioù bakteriennoù o orin e vez implijet ar penisilinoù, dreist-holl ar reoù bakteriennoù Gram-Ya o orin.\nAr penisilin G a voe kavet d'an 3 a viz Gwengolo 1928 gant ar Skosad Alexander Fleming.\nE 1940 e voe dizoloet gant ur skipailh skiantourien vreizhveuriat penaos produiñ trawalc'h a benisilin da lazhañ ar bakteri o vilimañ ur voud-bev.\n3 Doare ober\nDeverañ a ra ar penisilinoù eu an drenkenn 6-aminopenisilanek.\nSavet eo gant ur c'halonenn 7-oxo-4-thia-1-azabicyclo[3.2.0]heptan, da laret eo ur c'helc'hiad a 4 atom beta-lactam teuzet gant un henvelc'helc'hiad 5 atom ennañ (thiazolidin). War ar c'helc'hiadur 5 se ez eo liammet daou strollad methyl hag ur strollad carboxyl. Ar c'helc'hiad 4 a zoug un oberiant amin. War an oberiant amin se e vo liammet chadennoù kostez ar penisilinoù dre ul liamm amid.\nE 1897 ez eo bet embannet gant un medisin gall, Ernest Duchesne, un dezenn e ditr Skodenn a zivoud studi ar c'hevezerezh buhezek e touez ar mikro-organegoù : enebiezh etre ar vilimadurioù hag ar mikroboù (e galleg : "Contribution à l’étude de la concurrence vitale chez les micro-organismes : antagonisme entre les moisissures et les microbes"). En dezenn-se e studi dre ar vunud interaktadennoù etre Escherichia coli ha Penicillium glaucum. Daoust dezañ bezañ diaraoger ar pareañ dre an antibiotikoù, ha dreist pep tra, gant ar penisilin, e chomo dianavezet e labour.\nDaoust d'ar penisilinoù bezañ dizoloet e 1928 gant Alexander Fleming, ne teu ket a-benn da c'hlanaat an antibiotik-man. Gortozet e vo betek 1940 ha daou glasker all, Florey ha Chain, a-raok dont a-benn da dizout pal Duchesne ha Fleming en ur c'hlanaat ar penisilin.\nE-kerzh an eil brezel-bed e vo industrializet e broduadur war skeulioù bras, didan renerezh poellgor al labourioù-klask skiantel (e saozneg : Office of Scientific Research and Development). Adalek 1942 e brodu labourva Terre Haute en Indiana (SUA) 40 milliard a unvezhioù a benisilin bep miz e kibennoù 50 000 litrad.\nUn nebeut a dud o deus allergiezhoù ouzh ar penisilin, ar pezh a vir pe a restren implij ar penisilin evito.\nAr penisilinoù hag an antibiotikoù beta-lactamin all a zo oberiant dre harzhañ stummadur al liammoù etre-peptidoglycan e pale gellig ar vakterienn. Kopul beta-lactam ar penisilinoù en en liamm gant ur treuzpeptidaz, ha dre ober kemment mañ e dro da zizoberiant, pehini enzim a zlefe liamañ kenetrezo molekulennoù peptidoglycan ar pale gellig : dre se en deus harzet ar penisilin sintezenn ar pale, ar pezh a harz lieskementadur ar bakteriennoù.\nEfedus evit lazhañ ar bakteriennoù Gram +, hag un neubeut re eus ar stumm Gram -, eo ar penisilinoù.\nDre harzañ sintezen ar pale e kerzh rannadur kelligel ar bakteriennoù n'eo ket peurstummet e c'helligoù e fin ar rannadenn, ha dre-se en em-zistruj ar vakterienn hec'h-unan.\nOberiant eo dre-se ar penisilinoù war bakteriennoù o lieskementiñ, met pas war reoù en o fazenn disoberiant.\nAr roquefort a zo bet implijet gwechall gozh evit e ferzhioù enep-bakteriennoù a drugarez d'ar c'habell-touseg glas Penicillium roqueforti hag a gaver ennañ.\nAdtapet diwar « https://br.wikipedia.org/w/index.php?title=Penisilin&oldid=1795707 »\nDernière modification le 27 Mae 2018, à 07:14\nKemmoù diwezhañ degaset d'ar bajenn-mañ d'an 27 Mae 2018, da 07:14.


Alan Dipode - Wikipedia\nAlan Dipode, bet ganet d'an 13 a viz Meurzh 1955 e Pariz, a zo un treser, skrivagner ha troer brezhonek.\nE 1980, d'an oad a 25 bloaz, ez erruas e Montroulez da chom. Diwar atiz Bernez Rouz e krogas da zeskiñ brezhoneg dre Skol Ober e 1983, digant Jean-Claude Miossec en deroù ha digant Ivetig an Dred-Kervella adalek an eil live betek penn.\nE 1986, echuet gantañ ar pemp live, e voe difazier d'e dro betek 2000.\nKenlabouret en deus dreist-holl gant Embannadurioù an Here m'en deus difaziet, maketennet ha skeudennaouet meur a levr evito ; tresadennoù, bannoù-treset hag istorioù evit ar vugale en deus graet er gelaouenn Cholori ; rener ar gazetenn Talabao e oa, m'en deus treset ha savet pennadoù.\nMeur a zanevell, a studi hag a varzhoneg diwar e bluenn zo bet embannet er gelaouenn lennegel Al Liamm.\nE Brieg emañ o chom bremañ, ha tad eo da Voran Dipode. Koulz Moran, e vreur Riwal hag e c'hoar Nollaig zo bet desavet e brezhoneg ha skoliataet e Skolioù Diwan betek o bachelouriezh.\nRoparz Hemon, "Yezhadur istorel ar brezhoneg" (e saozneg : A Historical Morphology and Syntax of Breton), 2000, Hor Yezh, Plañvour, (ISBN 978-2-910699-36-6)\nJ. R. R. Tolkien, "An Hobbit, pe eno ha distro" (e saozneg : The Hobbit, or There and Back Again), 2001, A.R.D.A., Argenteuil, Bro-C'hall, (ISBN 978-2-911979-03-3)\nAn Hobbit, eil embannadur adwelet gant Alan Dipode ha Joshua Tyra, skeudennoù orin gant J. R. R. Tolkien ; Dùn Dèagh : Evertype, 2020 (ISBN 978-1-78201-269-6 golo kalet & ISBN 978-1-78201-268-9 golo gweñv)\nKhalil Gibran, "Ar Profed" (e saozneg : The Prophet), skeudennoù orin gant K. Gibran, Evertype, 2021 (ISBN 978-1-78201-293-1)\nAdtapet diwar « https://br.wikipedia.org/w/index.php?title=Alan_Dipode&oldid=1916864 »\nKemmoù diwezhañ degaset d'ar bajenn-mañ d'an 22 Du 2021, da 10:10.


Pajenn:Morvan - Buez ar Zent, 1894.djvu/494 - Wikimammenn\nPajenn:Morvan - Buez ar Zent, 1894.djvu/494\n-ze d’ann oberiou a zevosion, a binijenn hag a drugarez. Da fin ar c’houec’h miz, e sonjaz oa sur da vihana da vervel a benn c’houec’h vloaz goude m’en doa bet he uvre, ha setu hen da boania muioc’h eget biskoaz evit en em ziouall diouz ar pec’hed ha kreski bemdez he virit dirak Doue.\nHogen, pa oue echu ar c’houec’h vloaz, n’e ket ar maro eo a deuaz d’ezhan, mes eur rouantelez. Ann impalaer Othon Trede o veza maro e Rom, Herri a oue choazet evit delc’her he blas, ha prest goude e oue sakret gant arc’heskop Maians evel roue ann Allemagn, da c’hortoz ma vije kurunet gant ar pab evel impalaer.\nMes ar prins-ma ne istime netra beza roue var ann douar ma ne d-aje ket eunn deiz da rouantelez ann env. O veza eta pignet var ann tron, e labouraz dreist peb tra, evel diagent, da zavetei he ene ha da c’hounit ar baradoz, hag evit kement-se ne glaske morse er pez a rea nemed gloar Doue ha mad ar relijion hag ann Iliz.\nD’ann ampoent ez oa c’hoaz poblou paian er Pologn hag enn Esklavonii, hag ar boblou-ze a ioa nevez saillet var eskopti Meersbourg, el leac’h ne respetent na sakr na dizakr. Herri a zavaz eunn arme evit ho c’has kuit ; mes evit beza treac’h d’ezho e kounte muioc’h var zikour Doue hag he zent eget var nerz he zivreac’h hag he armou. Setu perak abarz mont d’ann emgann, e reaz d’he zoudarded kommunia holl asambles ganthan, ha goudeze ec’h en em erbedaz c’hoaz ouz ar verzerien euruz sant Lorans, sant Jorj ha sant Adrian. Kerkent e velaz ann tri merzer santel-ma, hag eunn eal enn ho c’hichen, oc’h en em ziskouez er penn araok euz he arme evit diarbenn ar baianed. Kerkent ive arme ar baianed a gemeraz ann teac’h, hag a zistroaz holl var he c’hiz enn eur deuler he armou. Evelse ar roue devot hag he zoudarded a c’hounezaz eur viktor gaer heb na oue skuillet eur berad euz ho goad.\nA benn eunn tachad goude, ar Pab Beneat VIII a renkaz kuitaat Rom, el leac’h m’edo e riskl da goueza etre daouarn he enebourien, hag a deuaz d’ann Allemagn da\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/494&oldid=137708 »


Dizoloit ar bilhiji! – MLK-Gwened\nMoneiz Lec’hel Klokaat Keodedel Korn-bro Gwened\nTreiñ a ra ar Bizh !\nDizoloit ar bilhiji!\nLañset e vo ar Bizh !\nGalv d’ar pourchaserien\nFrejoù eskemm ebet!\nBilhiji 0,5 / 1 / 3 / 5 / 10 ha 20 Bizh\nKil-sell war ar bloavezh 2016-2017\nAr bizh he deus he logo !\nStur-follenn evit lañsañ ar moneiz e miz Genver 2018\nKehentiñ hag identelezh gweled\nBizh eo anv ar moneiz!\nTud a-vicher, larit deomp ar pezh a c’hortozoc’h\nNe vo ket mataet hon moneiz\nDont da vezañ darempredad-ez MLK-Gwened en ho kumun!\nDibabet eo bet tachen ar moneiz o tont!\nUl logo evit ar gevredigezh MLK-Gwened\nKejadenn etre Moneizioù Lec’hel Klokaat ha Kevredadel Kornog Frañs en Algam\nBuhez ar raktres\nDanevell obererezh 2017\nDanevell obererezh 2016\nKarta ar Bizh\nReoliadur diabarzh (rakskeudennadur)\nTeuliadurioù da bellgargañ\nEmezelañ an hiniennoù\nEmezeladur ur pourchaser\nResevout hon keleier\nAr strollad en deus dibabet paperennoù liesliv, a-genfeur gant o zalvoudegezh. Suraet eo ar bilhedoù gant un hologramm, ur paper neudennek, un niverenn anaout hag ul liv arbennik a vir falsañ anezho.\nAn dodennoù livet war an tu reizh a zo : pradoù deñved (0,5), dudioù ar Mor Bihan (1), treuzkas anaoudegezh diwar-benn ar gwenan (3), ar gremmoù nevezadus (5), an arzoù bev (10), ha marc’had ar c’henderc’herion lec’hel (20). Tresadenn an tu gin a arouezh ar c’henvevañ.\nFabien Salmon, arzour liver ha treser e Teiz-Noalou, en deus krouet an tresadennoù. Fellout a rae dezhañ kemer perzh en ur raktres sokial ha kengret war e diriad ha difenn talvoudoù divezel o kinnig e arz evit servij ar geodedourion. Diskouezet en deus e zresadennoù kentañ e gwenn ha du e-doug emvodoù sizhuniek MLK Gwened, ha livet anezho da c’houde, evit o buhezekaat.\nKemenn d’an dastumerion\nEvit respont d’an dastumerion, MLK Gwened he deus lakaet pemzek moul “collector” a-gostez. Eno e kaver pemzek rummad kentañ ar paperennoù, holl mat da implij met ket troc’het : 2 bilhed 0,5 ; 3 bilhed 1 ; 3 bilhed 3 ; 2 bilhed 5 ; 1 bilhed 10 hag 1 bilhed 20, a dalvez en holl 53 Bizh (gwelout skeudenn). Pep moul a zo niverelet eus 1/15 betek 15/15 ha sinet gant an arzour. Tu ‘zo deoc’h dibab an niverenn a blij deoc’h e-touez ar re a chom. Pep moul “collector” a zo gwerzhet 100 €. Ma ‘z hoc’h dedennet, e kinnigomp deoc’h mont e darempred war-eeun gant Fabien Salmon : www.fabiensalmon.fr / 06 50 53 43 89 / fabiensalmon3 AT yahoo.fr.\nAuthor gersanPosted on 15 February 2018 20 February 2018 Categories actualité, kevredigezh, Bizh\nPrevious Previous post: Lañset e vo ar Bizh !\nNext Next post: Treiñ a ra ar Bizh !\nTabutomp! Lavarit o soñj, dedennet omp gant ho ali!\nO treiñ emañ ar Bizh!\nWar al lec'hien bizh.bzh e kavoc'h titouroù pleustrek evit ober ganti.\nE pelec'h kavout stalioù eskemm, evit eskemm euroioù e Bizhoù hag emezelañ?\nE pelec'h prenañ gant ar Bizh?\nListennad ha kartenn ar pourchaserien.\nDeiziataer an darvoudoù\nDarvoudoù o tont\nDeuit da gemer perzh er raktres bep eil ha pevare Lun ar miz etre 6 eur 30 ha 8 eur noz e ti ar c'hevredigezhioù e Gwened.\nTu zo deoc'h dont a darempred ganeomp dre bostel ivez.\nTi ar c'hevredigezhioù\n31 straed Guillaume ar Bartz\nMLK-Gwened Proudly powered by WordPress


Infos pratiques - Infos Breton - Musée de la pêche Musée de la pêche de Concarneau\nAccueil\t>\tInfos pratiques\t>\tEurioù / Prizioù 2022\nEurioù / Prizioù 2022\nDigor bemdez eus 10e da 6e nemet da Lun.\nE miz Gouere hag e miz Eost, digor bemdez eus 10e da 7e.\nSerr d’ar 1añ a viz Genver, da Lun Fask ha d’ar Pantekost, hag ivez d’ar 25 a viz Kerzu.\nSerr e miz Genver evit ober labourioù teknikel.\nPriz leun : 5 €\nPriz digresket : 3 €\nPriz digresket : (Diskouez ur brouenn): tud yaouank etre 18 ha 26 vloaz, tud a zo ganto ar Paseporzh sevenadurel (KD29), izili eus TOUTELA Breizh, CEZAM, PBOS (Poellgor broadel an ober sokial), CEZAM, koufrig prof Wonderbox, kelennerien, diskouez ur bilhed e talvoud eus Marinariom Konk-Kerne, eus Ti ar Glad, eus Mirdi Pont-Aven hag eus Gouel ar Rouedoù Glas e-pad an abadenn.\nStrolladoù oadourien ouzhpenn 10 den enno : 3 € dre zen\nDigoust (gant diskouez ur brouenn) : dindan 18 vloaz, klaskerien labour (gant prouennoù 6 miz kozh d’ar muiañ), koskor Ministrerezh ar Sevenadur, kazetennerien, mirourien ar glad, kasourien ar glad, heñcherien-jubennourien, heñcherien-brezegennerien, tud ganto ar gartenn ICOM (Kuzul etrebroadel ar mirdioù)), tud ganto ar gartenn ICMM (International Congress of Maritime Museums) pe « Breizh Mirdioù », izili eus Mignoned Mirdi Pont-Aven ha/pe eus Mirdi ar Pesketaerezh e Konk-Kerne, tud nammet hag un ambrouger (gant diskouez ur brouenn), ha dre wir evit un ambrouger evit ur strollad ouzhpenn 10 den.\n1 bilhed priz leun e Mirdi ar Pesketaerezh (bilhed e talvoud er bloaz o ren) = 1 bilhed priz digresket e Mirdi Pont-Aven hag er Marinariom hag e Ti ar Glad e Konk-Kerne.


Messina (ME) (Missina [Məs:'ina] e sikilianeg), lesanvet "dor Sikilia", bet Zancle ha Messana en Henamzer, gant 252.026 annezad (roadoù an Istat 2001), a zo trede kêr Sikilia, hag a zo ivez kêrbenn Proviñs Messina. Emañ ar gêr war riblenn strizh-mor Messina.\nMessina, gwelet diwar-nij\nKod post 98100\nKod pellgomz (39) 90\nMaer Francantonio Genovese\nGorread 213,75 km²\nHedred 15° 33′ 0′′ R\nLedred 38° 11′ 0′′ N\nkeitat 3 m\nhep kontoù doubl 241 206 (2014)\nStankter 1,12 ann./km²\nAn trizegvet gêr e-touezh kêrioù Italia e-keñver niverenn an annezidi eo Messina. He dolpad-kêrioù en deus 233.853 annezad, an darn-vuiañ etre ar c'hreizkêr ha kartieroù war an aod hag ar peurrest er c'hartieroù strewet er menezioù.\nTermenet eo bet gant Rannvro Sikilia "Takad Metropolenn Messina" , enni 480.633 annezad, gant 51 kumun war 125 km eus kompezenn Milazzo e Norzh betek kêr dTaormina e Su. Sell ouzh al lec'hienn (italianeg) L'area metropolitana di Messina.\nAdtapet diwar « https://br.wikipedia.org/w/index.php?title=Messina&oldid=1944455 »


Skorañ a reont ac’hanomp\nAdwelet ha c’hoari\nC’hoarioù evit adwelet\nPetra ober gant Kentelioù an Noz e miz Genver ?\nBloavezh mat deoc’h holl ! Brezhoneg ha plijadur evit 2022 ! E miz Genver, adkavit ac’hanomp evit obererezhioù liesseurt : sevel ur gronikenn gant Radio Naoned, stal ganañ, abadenn lenn evit ar vugale gant tud a-youl vat hag ar GDSK, Tro ha Bistro hag ur staj kanañ gant Al Loar ‘Gan. An holl ditouroù amañ…\nBy Degemer\t13 January 2022\tOff\nLizher-kelaouiñ miz Kerzu #2\nAdkavit el lizher-kelaouiñ-mañ titouroù diwar-benn ar staj kanañ a vo aozet d’an 29/01/2022, staj Penc’herieg a vo dalc’het d’ar 26 ha d’ar 27/02/2022, c’hoarioù enlinenn, ur video nevez gant geriaoueg ha mennozhioù evit ho profoù Nedeleg ! An holl ditouroù amañ !\nBy Degemer\t6 January 2022\tOff\nPetra ober gant Kentelioù an Noz e miz Kerzu ?\nTro ha bistro, Bodad Lenn, Rakletez Nedeleg, Kentel Lenn, stal sevel kronikennoù radio, Beilhadeg, stal ganañ, stal lavarout ur sorbienn. Stank-mat eo deiziataer miz Kerzu Kentelioù an Noz ! Adkavit an holl ditouroù amañ !\nBy Degemer\t29 November 2021\tOff\nEmañ Kentelioù an Noz o tuta !\nBy Degemer\t5 November 2021\tOff\nPetra ober gant Kentelioù an Noz e miz Du ?\nLinoengraverezh, lavarout ur sorbienn, kanañ, kentel lenn, staj un devezh, war roudoù ar sorbiennoù, pourmenadenn e Champtoceaux… Peadra a vo d’ober gant Kentelioù an Noz e miz Du ! Adkavit an holl ditouroù amañ !\nBy Degemer\t3 November 2021\tOff\nPetra ober gant Kentelioù an Noz e miz Here ?\nBodad lenn, sevel kronikennoù radio, c’hoariva, kentel lenn, kanañ, Tro ha bistro… Peadra a vo d’ober e-kerzh ar miz gant Kentelioù an Noz ! Adkavit an holl ditouroù amañ !\nBy Degemer\t4 October 2021\tOff\nAn distro eo ! Poent eo deoc’h en em enskrivañ !\nEnlinenn emañ kael ar c’hentelioù 2021-2022 war lec’hienn Kentelioù an Noz ! Gallout a rit en em enskrivañ evit ar bloavezh kentelioù a grogo d’ar 27 a viz Gwengolo. Adkavit an holl ditouroù diwar-benn an distro hag an enskrivadurioù amañ !\nBy Degemer\t7 September 2021\tOff\nPetra ober gant Kentelioù an Noz e miz Gouere ?\nE Gouel Broadel ar Brezhoneg e vimp d’an 3 a viz Gouere evit kinnig ar c’haraoke e brezhoneg, ha da heul e vo aozet ur staj ur sizhun e Sant-Ervlan ganeomp ! Adkavit an holl ditouroù amañ !\nBy Degemer\t23 June 2021\tOff\nPetra ober gant Kentelioù an Noz e miz Even ?\nAdkregiñ a ra tamm-ha-tamm an obererezhioù dre vezañs e Kentelioù an Noz ! Kentel lenn, bodad lenn, staj adwelout, stal ganañ… Adkavit titouroù ar miz amañ !\nBy Degemer\t3 June 2021\tOff\nPetra ober gant Kentelioù an Noz er sizhunvezhioù a zeu ?\nRedadeg 2021, staj adwelout, staj hañv… Kemeret e vo perzh ha kinniget e vo darvoudoù a bep seurt gant Kentelioù an Noz e miz Mae hag e miz Even ! Adkavit an holl ditouroù amañ !\nBy Degemer\t17 May 2021\tOff\nLe Baroudeur, 43 straed Marechal Joffre\nKDSK - Yezhoù ha Sevenadur\nSal C, 42 straed ar Pavezioù Uhel